Koncertom u Banjaluci obilježena Kineska nova godina - mojKontakt portal - Radio Televizija Kontakt\nKoncertom u Banjaluci obilježena Kineska nova godina\nKoncert povodom obilježavanja Kineske nove godine i ulaska u godinu tigra održan je večeras u Koncertnoj dvorani Kulturnog centra “Banski dvor” u Banjaluci.\nMinistar prosvjete i kulture Republike Srpske Natalija Trivić rekla je novinarima da resorno ministarstvo na planu kulturno-obrazovne saradnje Srpske i Kine aktivno učestvuje u procesu izučavanja kineskog jezika u ovdašnjim školama.\nOna je dodala da učenici u Srpskoj pokazuju veliko interesovanje za učenje kineskog jezika.\nRektor Univerziteta u Banjaluci Radoslav Gajanin rekao je da je Konfucijev institut ovog univerziteta jedna od poveznica Republike Srpske i Kine.\nOn je dodao da je preko ovog instituta uspostavljena veza sa brojnim kineskim univerzitetima, ali i konekcija ovdašnjih političkih predstavnika sa onima iz Kine.\n“Zahvaljujući ovom institutu imaćemo novi studijski program – sinologija na kome će se izučavati kineski jezik, tradicija, kultura i običaji. Očekujemo na tom planu da će od naredne godine upisana prava generacija studenata koja bi učila kineski jezik”, najavio je Gajanin, javlja Srna.\nDirektor Konfucijevog instituta LJiljana Stević rekla je da godina tigra simbolizuje hrabrost, novitete, izdržljivost i snagu, dodajući da na ovim prostorima postoji velika zainteresovanost za kinesku kulturu i jezik.\nKoncert su organizovali Konfucijev institut Univerziteta u Banjaluci u saradnji sa Akademijom umjetnosti i Kulturnim centrom “Banski dvor”.\nU programu su učestvovali Gudački kamerni orkestar “Ban Svetislav Tisa Milosavljević” Kulturnog centra “Banski dvor”, Gudački kamerni orkestar Akademije umjetnosti u Banjaluci i Kamerni hor “Kerubini”.\nUlaz je bio besplatan, a koncertu su prisustvovale brojne ličnosti iz kulturnog, javnog i društvenog života Republike Srpske i Banjaluke.\nKineska Nova godina je praznik kojim se proslavlja početak Nove godine po tradicionalnom kineskom kalendaru.\n“Odgovaraće svi koji su napravili propuste”: Cvijanović o slučaju u Domu\n“Stradanje Jevreja jedan od najmračnijih događaja”


Odbornici, predsednici skupština opština i gradonačelnici biraju se na period od četiri godine.\nPrethodni lokalni izbori održani su 24. septembra 2000, po većinskom jednokružnom modelu, a za predsednike opština i gradonačelnike nije glasano direktno, na izborima. Izbori 19. septembra održavaju se po proporcionalnom modelu, sa cenzusom od tri odsto, a gradonačelnici i predsednici opština biraju se po većinskom dvokružnom modelu.\nIzbore sprovode gradske i opštinske komisije koje su dužne da za svaki birački odbor blagovremeno pripreme materijal za glasanje, glasačke listiće, izvode iz biračkog spiska, potvrde o izbornom pravu i obrasce zapisnika o radu biračkog odbora. Broj glasačkih listića mora da bude jednak broju birača upisanih u birački spisak u opštinama, a broj rezervnih glasačkih listića ne može da bude veći od 0,3 odsto od ukupnog broja. Glasački listići se štampaju na jednom mestu, a u opštinama gde su u službenoj upotrebi jezici nacionalnih manjina i na tim jezicima.\nPrema Zakonu o lokalnim izborima, podnosioci izbornih listi imaju pravo da prisustvuju štampanju i dostavljanju glasačkih listića organima nadležnim za sprovođenje izbora. Glasački listić sadrži redni broj koji se stavlja ispred naziva izborne liste, nazive izbornih lista, prema redosledu utvrđenom na zbirnoj listi, s ličnim imenom prvog kandidata sa liste i napomenu da se glasa samo za jednu izbornu listu, zaokruživanjem rednog broja ispred naziva liste ili zaokruživanjem naziva liste. Ukoliko se utvrdi da je broj glasačkih listića u glasačkoj kutiji veći od broja birača koji su glasali, ili u glasačkoj kutiji nije nađen kontrolni listić, birački odbor se raspušta i imenuje novi, a glasanje na tom mestu se ponavlja.\nBirački odbor je dužan da u roku od osam sati od zatvaranja biračkih mesta izbornoj komisiji dostavi zapisnik o utvrđivanju rezultata glasanja, izvod iz biračkog spiska, važeće glasačke liste u zapečaćenom posebnom omotu, neupotrebljene i nevažeće glasačke listiće i ostalu izbornu dokumentaciju.\nPo prijemu izbornog materijala izborna komisija u roku od 24 sata od zatvaranja biračkih mesta utvrđuje ukupan broj birača upisanih u birački spisak, broj birača koji je glasao na biračkom mestu, broj birača koji je glasao van biračkog mesta, ukupan broj primljenih glasačkih listića, nevažećih i vazećih, i broj glasova koje je osvojila svaka izborna lista.


Uskoro kamp mira i društva bez podjela u Mostaru - Uz kafu info\nINFO, Pomažemo, PORODICA I POSAO\nCentar za društveno istraživanja Global Analitika iz Sarajeva uz podršku Ambasade Sjedinjenih Američkih Država realizuje projekat pod nazivom Izgradimo mir zajedno.\nU okviru projektnih aktivnosti planirana je realizacija ljetnog kampa u JU Dječijem domu u Mostaru u periodu od 29. jula do 2. avgusta, za mlade sa i bez invaliditeta u dobi od 14 do 20 godina iz cijele Bosne i Hercegovine, sa akcentom na ruralna područja.\nVažno je naglasiti da samom podrškom našeg projekta, ujedno podržavate i rad JU Dječiji dom u Mostaru, s obzirom da će se dijelom sredstava finansirati i troškovi korištenja infrastrukture navedene javne ustanove. Preko 50 mladih će učestvovati u kampu koji će biti inkluzivnog i interaktivnog karaktera, obogaćen edukativnim i sportskim sadržajem.\nŽelimo da uz vašu podršku omogućimo djeci i mladima da daju svoj doprinos kako bi promovisali toleranciju, različitost, prijateljstvo, ljubav, empatiju i sigurno odrastanje. Osim edukativnog karaktera, sastavni dio kampa su i sportske aktivnosti, kao važnog temelja našeg društva i svakog pojedinca, želimo kroz timski i sportski duh, promovirati izgradnju mira i društvo bez podjela.\ndjecadruštvoinfokampmirMostarpomažemoUG Pomozimo djeciuzkafuinfo


Kisić: I zaposleni u ustanovama soczaštite heroji krize - IndeksOnline.rs\nNaslovna srbija Beograd Kisić: I zaposleni u ustanovama soczaštite heroji krize\nKisić: I zaposleni u ustanovama soczaštite heroji krize\nBEOGRAD – Srbija od početka pandemije ulaže velike napore kako bi zaštitila korisnike u ustanovama socijalne zaštite, a najveća teret tog posla podneli su zaposleni koji su skoro godinu dana živeli u tim ustanovama, izjavila je danas ministarka za rad, zapošljavanje, boračka i socijalna pitanja Darija Kisić Tepavčević.\nGovoreći na poslednjem danu Kopaonik biznis foruma, Kisić Tepavčević je istakla da su mediji uglavnom tražili “senzacionalističe vesti” i izveštavali kada je virus ušao u ustanove i zarazio kolektiv, te ukazala da su ipak mnoge ustanove uspele da zaštite svoje korisnike od virusa.\nPodseća da su ustanove socijalne zaštite bile “najranjivija” mesta tokom korone iz više razloga – jer su kolektivi gde se virus lakše i brže širi, kao i da u njima borave uglavnom stariji i sa priduženim bolestima.\nOna je podsetila da su scene koje smo viđali u Italiji na početku pandemije to i potvrdili.\n“Kovid19 nas je promenio, promenio je naše poglede na život i pokazao koliko smo mali pred ogromnom i nepredvidivom prirodom”, rekla je Kisić Tepavčević.\nIstiče da se prva faza borbe protiv korone širom sveta odnosila na prevenciju zaraze i borbu za očuvanje ljudskih života, ali da je vrlo brzo postalo jasno da će pandemija prevazići medicinska i zdravstvena pitanja.\nKistić ističe da se pokazalo da je pandemija uticala i na ekonomske sfere života i na socijalne pokazatelje.\nPored ekonomije i borbe za očuvanje radnih mesta, priortet Vlade Srbije je socijalna sigurnost i zaštita, odnosno zaštita najranjivih kategorija građana koji su zbog takvog položaja bili još osetljiviji na pandemiju, rekla je ministarka.\n“Po pravilu, sve vanredne situacije i krize najjače pogađaju ove najosetljivije kategorije stanovništva”, ističe Kisić.\nNavela je da je Ministarstvo od početka pandemije sprovelo različite mere i aktivnosti kako bi se efekti zarazne bolesti što manje odrazili na te kategorije stanovništva.\nMinistarka je pohvalila zaposlene u socijalnim ustanovama koji su, kaže, uložili najveći trud da spreče ulazak virusa u ustanovu, a podseća da su bile situacije kada su te ustanove pretvarane u male kovid bolnice zbog preopterećena zdravstvenog sistema.\nIstiče da je nabavljena zaštitna i medicinska oprema za negu tih pacijenata, ali i testovi kojima su se na dnevnom nivou testirali korisnici. Kisić podseća da je i vakcinacija počela upravo u ustanovama socijalne zaštite 24. decembra prošle godine.\nOčekuje se, kaže, da će se efekti pandemije osetiti i u postkovid periodu, zbog toga je, dodaje, Ministarstvo počelu izradu prioritentih zakona koji će omogućiti brže i lakše sprovodljenej usluga u oblasti socijalne zaštite.\nU tom smislu, Kisić podseća da je ove godine usvojen Zakon o socijalnoj karti, koji će, objašnajva, doneti pravedniju raspodelu socijalne pomoći i koji će omogućiti da se lakše utvrdi ko su najugroženiji pojedinci ili grupe kojima je potrebna pomoć.\nU toku je, dodaje, i izmena i dopuna Zakona o socijalnoj zaštiti i istakla da će u toku narednih dana biti završena javna rasprava.\nZatim, podseća, doneta je i Strategija o sprečavanju i borbi protiv rodno zasnovanog nasilja nad ženama i u porodici za period od 2021-2026 godine.\nVelike napore, dodaje Kisić, Ministarstvo ulaže u mere zapošljavanja, posebno onih kategorija koje imaju najnepovoljniji status na tržištu rada, uz podsećanje da je uzvojena Strategija za zapošljavanje za period od 2021-2026.\nSprovodi se, navodi, i čitav niz aktivnosti na očuvanju radnih mesta i dodaje da je u značajni resursti usmereni na podsticaj zapošljavanja osoba sa invaliditetom i da je u te svrhe izdvojeno 1,175 milijardi dinara za subvencionisanje 63 preduzeća koja zapošljavaju te građane.\nPodseća da je u toku pandemije zaživeo i program “Moja prva plata” zahvaljujući kojem je posao dobilo više od 8.000 mladih, a za taj program je izdvojeno 900 miliona dinara.\nU planu je, kaže, da se sa sprovođenjem tog projekta nastavi.\nNajveći značaj Srbije tokom pandemije, ističe Kisić, je to što pokazuje solidarnost i što je vakcine poklanjala susedima.\n“Srbija nije zaboravila one koji nisu uspeli da vakcine obezbede na vreme, jer u ovoj borbi ne možemo da se posmatramo kao pojedinci”, zaključila je Kisić Tepavčević.\nPrethodni tekstČume ne želi da svedoči jer mu je ugrožena bezbednost\nSledeći tekstEvropol: U Konstanci zaplenjeno 1,5 tona heroina (VIDEO)


SAD i EU pozdravljaju spremnost na dijalog u CG\nDemokratska partrija socijalista Crne Gore pozdravila je u četvrtak mogućnost povratka u parlament Demokrata i Građanskog pokreta URA, nakon što je ta, najjača opoziciona grupacija predstavila “Plan za prevazilaženje aktuelnog političkog i institucionalnog stanja u Crnoj Gori”.\nNakon što su lideri Demokrata i Građanskog pokreta URA, Aleksa Bečić i Dritan Abazović, predstavili Plan za prevazilaženje aktuelnog političkog i institucionalnog stanja u Crnoj Gori, koji će, kako su naveli, dovesti “do uslova za održavanje prvih slobodnih i fer izbora u državi”, iz vladajućeg DPS pozdravili su, kako su naveli, “svaki dijalog između političkih subjekata”.\nU DPS-u tvrde da nema ničeg novog u predlozima Demokrata i URA-e, osim neke vrste poziva na dijalog i konstatuju da jednoipogodišnji pokušaj opstrukcije rada parlamenta i cjelokupnog sistema - nije uspio.\nPodsjetimo, crnogorska opozicija od oktobra 2016. godine i parlamentarnih izbora održanih u danu kada je, navodno, pripreman teroristički napad na institucije, bojkotuje rad parlamenta, a samo se DF nedavno, selektivno vratio u parlament.\nLideri Demokrata i URA-e, Aleksa Bečić i Dritan Abazović (rtcg.me)\nU međuvremenu, lideri Demokrata i Građanskog pokreta URA, Aleksa Bečić i Dritan Abazović, predstavili su sveobuhvatan Plan za prevazilaženje aktuelnog političkog i institucionalnog stanja u Crnoj Gori.\nOni tim Planom, najavljuju uslovni povratak u parlament, uz sveobuhvatnu izbornu reformu, uz održiva rješenja u vezi sa izborom članova Sudskog savjeta i uz nova zakonska rješenja u vezi sa izborom članova Savjeta RTCG.\nZahtijevaju i definisanje zakonskog rješenja održavanja svih lokalnih izbora u jednom danu, kao i izmjenu seta medijskih zakona sa ciljem da se pravni okvir usaglasi sa EU i međunarodnim standardima. Iz DPS-a pozdravljaju mogućnost povratka opozicije u parlament.\nŠto se tiče mogućnosti da budu održani svi u jednom danu, ipak, iz DPS-a poručuju da bi to bilo nemoguće izvesti s obzirom na ubjedljive pobjede i povjerenje građana u DPS.\nKada je riječ o izmjenama medijskih zakona, navode da je DPS privržena slobodi medija, te da su svi prijedlozi opozicije legitimni, kao i da je moguće da će biti nekih tačaka saglasja.\nKomenatrišući plan Demokrata i Građanskog pokreta URA, opozicioni Demokratski front je ocijenio da je očigledno, stigla jasna i precizna naredba iz jedne od ambasade da URA i Demokrate, ne samo da se moraju vratiti u parlament, nego i pokazati određenu dozu kooperativnosti.\nBrajović: Nema uslovljavanja\nKomentarišući najavu povratka GP URA i Demokrata, predsjednik Skupštine Ivan Brajović navodi da o bilo kakvom uslovljavanju ni sada, kao ni ranije ne može da bude govora.\n"Izborni porazi očigledno djeluju otrežnjujuće. Desilo se upravo ono što sam od početka bojkota najavljivao: građani ne tolerišu da ih izabrani predstavnici ne zastupaju u Parlamentu. Podsjetiću da je Skupština i bez opozicije uradila veliki posao. Između ostalog, na osnovu preporuka ODIHR-a izmijenili smo jedan broj zakona i unaprijedili izborni ambijent. Uprkos pozivu, opozicija nije učestvovala u njihovoj izradi, a takođe je onemogućila usvajanje Zakona o izboru poslanika i odbornika", naveo je Brajović.\nPredsjednik Skupštine Crne Gore Ivan Brajović\nPredsjednik parlamenta smatra da je serija izbornih poraza političkim akterima dala odgovor i preporuku da povratak u Skupštinu treba da se desi što prije, i to bezuslovno.\nOn podsjeća da skupština radi u punom legitimitetu, ali kaže i da bi puni kapacitet donio kvalitet više za razvoj demokratizacije crnogorskog društva.\n"Do sljedećih parlamentarnih izbora 2020. može mnogo toga da se uradi", navodi se u saopštenju Brajovića.\nDPS: Pozdravljamo odluku Demokrata i URA da se vrate u parlament\nDemokratska partija socijalista je spremna da radi na implementaciji važnih pitanja za proces integracija kroz uspostavljanje posebne radne grupe u okviru Parlamenta kao jedinog mjesta za takav dijalog, poručio je zamjenik predsjednika DPS-a i premijer Duško Marković.\nMarković je, u izjavi dostavljenoj medijima, kazao da pozdravlja odluku Demokrata i GP URA u kojoj su izrazili spremnost da, u okviru parlamenta, rade na važnim pitanjima za proces integracija, na temelju posvećenosti EU vrijednostima i principima.\n"Takođe želim da pozdravim i već donijetu odluku ostalog dijela opozicije za povratak u parlament", kazao je Marković.\nZamjenik predsjednika DPS-a i premijer Duško Marković\nKako je naveo, sva pomenuta pitanja su aktuelna i važna u cilju jačanja političkog sistema, demokratije i napretka zemlje, kao i za evropsku budućnost Crne Gore, što je konstatovano i u izvještaju o napretku Evropske Komisije za Crnu Goru.\n"DPS je spreman da radi na implementaciji ovih pitanja kroz uspostavljanje posebne radne grupe u okviru parlamenta, kao jedinog mjesta za takav dijalog", poručio je Marković.\nU DPS-u, kako je kazao, smatraju da je to pravi način, „kao što je to uvijek bio stav Vlade i DPS-a, da se o svim važnim pitanjima razgovara u okviru institucija“.\n"Politička stabilnost koju Crna Gora ima je temelj da u parlamentu kroz konstruktivan dijalog u zajedničkom interesu i uz učešće svih parlamentarnih partija radimo na napretku zemlje, bez obzira na razlike, za dobro građana Crne Gore", zaključio je Marković.\nSAD: Pozdravljamo spremnost za dijalog\nAmbasada Sjedinjenih Američkih Država u Podgorici pozdravila je izjave zamjenika predsjednika Demokratske partije socijalista Duška Markovića i lidera Demokrata i Građanskog pokreta URA, Alekse Bečića i Dritana Abazovića, da su spremni za konstruktivni dijalog u parlamentu.\n"Pozdravljamo izjave premijera Markovića i lidera Demokrata i Građanskog pokreta URA da se angažuju u konstruktivnom dijalogu u pronalaženju rješenja za aktuelne političke izazove, uključujući reforme koje će voditi do još prospertitetnije evroatlantske budućnosti svih građana Crne Gore", objavila je Ambasada SAD na svom Tviter nalogu.\nDelegacija EU:Podrška dijalogu\nDelegacija Evropske unije u Crnoj Gori pozdravila je najavu o postepenom povratku u parlament Demokrata i Građanskog pokreta URA, kao i spremnost vladajuće koalicije da osnuje posebnu ad-hoc parlamentarnu grupu koja će nastaviti da radi na pitanjima koja su te stranke predložile.\nIz Delegacije su agenciji MINA, na pitanje da prokomentarišu najave o povratku opozicije u Skupštinu, kazali da EU sa žaljenjem gleda na bojkot prlamenta u Crnoj Gori, koji traje od 2016. godine.


Zvezda traži pomoć od države : Nadlanu.com\nZvezda traži pomoć od države\nBEOGRAD, 14. marta 2011. (Beta) - Košarkaški klub Crvena zvezda uputio je otvoreno pismo u kojem upozorava na lošu materijalnu situaciju i najavljuje da će, ako ne dobije pomoć države, u nastavak takmičenja ući sa podmlađenim timom ili juniorskim sastavom.\n"Ukoliko se u narednih sedam dana nešto ne promeni i država se aktivno ne uključi i pomogne, Crvena zvezda će biti prinuđena da se pred početak domaće lige odrekne svojih najiskusnijih igrača i nastupi sa bitno podmlađenim timom, a možda čak i sa juniorskom sastavom", navodi se u pismu.\n"Crveno-beli" objašnjavaju da je "pitanje je da li bi ekipa uopšte dočekala kraj sezone u NLB ligi", da nije bilo finansijske pomoći nekolicine zaljubljenika u Crvenu zvezdu i kontinuirane pomoći Grada Beograda, koji je jedini pomagao i u kriznim situacijama tokom ove sezone.\n"Realnost je da dalji oporavak Crvene zvezde sada isključivo zavisi od podrške državnih struktura. Kada bismo bili pomognuti sa 15 odsto sredstava koja su javna i državna preduzeća dala našem najvećem rivalu mi bismo sve svoje obaveze vezane za ovu sezonu ispunili", navodi se u pismu.\nKošarkaški klub podseća da je zauzimanjem 13. mesta u Jadranskoj ligi ispunjen prvi sportski cilj, koji obezbeđuje da se kroz domaće prvenstvo ponovo izbori učešće u regionalnoj ligi.\n"Ovaj rezultat postignut je isključivo velikom upornošću nas koji radimo i igramo za Zvezdu, ali i zahvaljujući fantastičnoj podršci koju su nam iz nedelje u nedelju, puneći halu 'Pionir', pružali naši navijači", navodi se između ostalog u pismu.


Vesti online / Sport / Fudbal / Partizan moli navijače da ne putuju u Skoplje\n"Poznat je prošle nedelje postignuti dogovor o zabrani prisustva gostujućih navijača u susretima našeg kluba i Škendije. Sa naše strane, u organizacionom i bezbednosnom pogledu, taj sporazum je ispunjen, a ostalo je da isto bude sprovedeno i u Skoplju", navodi se u saopštenju Partizana objavljenom na klupskom sajtu.\n"Zbog specifičnosti situacije i preuzetih obaveza koje moraju biti sprovedene, molimo naše navijače u Makedoniji da odustanu od eventualne namere i želje da prisustvuju utakmici sa Škendijom.\nPartizan će naći pogodan termin i mesto da se zahvali i predstavi svojim navijačima u Makedoniji", dodaje se u saopštenju.\nUprava crno-belih istakla je "zadovoljstvo sjajnim odzivom" u jučerašnjoj utakmici, kao i "zahvalnost navijačima na podršci pruženoj, u odnosu na prošlu sezonu praktično novom, podmlađenom timu".\nCrno-beli su juče u Beogradu pobedili Škendiju sa 4:0, a revanš je u utorak, 19. jula u Skoplju.\nŽreb za 3. kolo kvalifikacija za Ligu šampiona održaće se sutra u Nionu. Prve utakmice te runde igraće se 26. i 27. jula, a revanši 2. i 3. avgusta.


SK ASI-MUR / СК АСИ-МУР / CS IAS-AIT / UC ASI-IWA : Užas: zvanično u Srbiji 700.000 ljudi siromašno!\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 17 of Jan, 2021 [12:38 UTC]\nUžas: zvanično u Srbiji 700.000 ljudi siromašno!\nSreda 24. October 2007. [22:14:00 UTC] (2753 čitanja)\nBeograd - Oko 700.000 stanovnika Srbije živi ispod granice siromaštva mesečno trošeći manje od 6.200 dinara, pokazuje zvanična statistika.\nŠezdeset šest odsto nosilaca siromašnih domaćinstava nema završenu školu ili je završilo samo osnovnu, izjavila je koordinatorka u timu potpredsednika Vlade Srbije za smanjenje siromaštva Jasmina Kijevčanin. Među siromašnima svaki od njih mesečno troši manje od 6.200 dinara, što za tročlanu porodicu iznosi oko 13.000 dinara, rekla je ona. Taj iznos je zvanična linija siromaštva u Srbiji.\nGovoreći o obrazovnoj strukturi siromašnih, Kijevčaninova je na tribini "Milenijumski ciljevi Ujedinjenih nacija - gde je tu Srbija?" na Fakultetu političkih nauka rekla da je siromaštvo izraženije kod osoba sa nižim stepenom obrazovanja.\n"Samim tim što radite na svom obrazovanju, istovremeno radite i na tome da ne budete siromašni ni sada, ni u budućnosti", kazala je ona.\nPrema njenim rečima, Strategija smanjenja siromaštva Vlade Srbije kao pravce za smanjenje siromaštva predvidela je ekonomski rast, pomoć najsiromašnijima kao i onima koji žive na granici siromaštva.\nKao jedan od problema u sprovođenju te strategije ona je izdvojila neusaglašenost između velikog broja do sada napravljenih strategija o problemima siromaštva i dodala da ih na nacionalnom nivou ima 36, dok je na lokalnom nivou prisutno 280 strategija.\nDodatni problemi su, kako je istakla Kijevčaninova, nedostatak kapaciteta za planiranje, primenu i praćenje i slaba povezanost programskih ciljeva i sredstava, kao i nedostatak koordinacije na centralnom nivou Vlade, odnosno neusaglašenost strategija sa domaćim zakonima.\nRešenje za sve navedene probleme predstavljaju godišnji operativni planovi sa jasnim budžetima koje trenutno razvija 17 ministarstava, što bi, prema njenim rečima, mogao biti dobar način za usaglašavanje pojedinačnih strategija, kao i za njihovo povezivanje sa relevantnim zakonima i budžetom Republike.\nU okviru tribine, studentima su dimenzije ostvarenja Milenijumskih ciljeva UN u Srbiji predstavili stručnjak Programa za razvoj Ujedinjenih nacija (UNDP) u Srbiji Paola Pagliani i član komiteta Uneska za informacije i komunikacije Rade Veljanovski.\nTribina je organizovana povodom Dana Ujedinjenih Nacija i 35. rođendana Kluba za Ujedinjene nacije Fakulteta političkih nauka, a tim povodom hol fakulteta preuređen je u "Trg milenijumskih ciljeva", gde su prisutnima deljene brošure i publikacije agencija Ujedinjenih nacija.\n[ Vreme izvršavanja: 0.13 sekundi ] [ Korišćena memorija: 3.85MB ] [ 146 upita baze podataka ] [ GZIP Disabled ] [ Opterećenje servera: 1.11 ]


Stefanović: Nema zaštićenih, hapsimo svakog ko počini krivično delo - Naši u svetu\nStefanović: Nema zaštićenih, hapsimo svakog ko počini krivično delo\nObjavljeno 31/10/18 u 19:42\nBEOGRAD – Ministar unutrašnjih poslova Srbije Nebojša Stefanović rekao je da će policija nastaviti da bude garant bezbedne i sigurne Srbije.\nNa pitanje o vezama između ubistava i „navijačkih grupa“ Stefanović je odgovorio da nema „navijača“ koji nije uhapšen, a da je napravio neko krivično delo.\n„Nema zaštićenih i nema koga nećemo uhapsiti ako je kriv za nešto. Recite mi jednog ‘navijača’ koga nismo uhapsili, a da je napravio krivično delo. Ne postoji. Ni od vođa, ni od ‘kvazi vođa’. Ali ako je napravio krivično delo, ako ga nema, ja ne mogu da ih hapsim na silu“, odgovorio je Stefanović u parlamentu na pitanje poslanice Sande Rašković Ivić o tim vezama.\nStefanović je rekao da država nije nemoćna kada je reč o kriminalcima, „navijačima“, navodeći da policija radi svoj posao i da na svakoj sportskoj manifestaciji ima dovoljan broj pripadnika MUP-a.\n„Oni svoj posao rade hrabro i nemaju problem da se suprotstave bilo kome. Meni nije problem da pomenem bilo koje ime u Srbiji i ako je neko kriv za nešto, onda mora da odgovara, ali tražim od sudova da ih oštro kažnjavaju“, rekao je ministar.\nNa konstataciju Sande Rašković Ivić da se može čuti da su pojedinim kriminalcima odložene kazne, jer imaju veze u policiji, Stefanović odgovara pitanjem kakve to veze ima sa policijom, koja je počinioca krivičnog dela uhapsila.\n„Šta policija dalje treba da uradi? Treba mi da ga osudimo, da pravimo privatne policijske zatvore? To nije posao policije“, rekao je ministar i dodao da se vrlo lako lepe etikete ljudima koji se bore protiv kriminala.\nPrimetio je i da je u Srbiji prisutan govor mržnje koji se opravdava zato što je „sa druge strane“.\n„Kada pričaju za predsednika da je ubio sopstveno dete, kada pričaju o tome da smo smi ovakvi onakvi, to je u redu, jer su s druge strane. I tim ljudima koji rade u policiji na taj način se crtaju mete“, istakao je Stefanović.\nHapšenjaKrivično deloNebojša Stefanović\nROBERT REDFORD traži kupca za ovo LUKSUZNO IMANJE u najelitnijem delu Kalifornije (FOTO)\nPonovo direktno od Skoplja do Atine, i obratno\nAustrija usvojila novi paket protiv terorizma: Krivično delo – verski motivisan…\n“Neistina i širenje panike”: Brojni građani Srbije dobili lažnu poruku o…\nStefanović objasnio ko ide u karantine koji se danas otvaraju!\n“Oko 70.000 ljudi je u protekla tri, četiri dana ušlo u Srbiju i tako rizikuju…\nStefanović se oglasio povodom lažne vesti na društvenim mrežama o “Vučiću i…\nStefanović: Uhapšena majka tek rođene bebe pronađene u kontejneru\nSlučaj upada u Patrijaršiju u Beogradu dobio nastavak, ali ovog puta-mnogo lepši!\nMediji objavili identitet uhapšenih policajaca


Izvor: Istinomer.rs, 12.Jun.2021, 10:54\nDa li nam je budžet pretesan ili su nam izdvajanja za sektor bezbednosti preširoka? S obzirom na manjak transparentnosti u odlučivanju o rashodima u toj oblasti, da li država zna nešto što građani ne znaju o tome s kakvim bismo sve bezbednosnim izazovima...\nIzvor: Istinomer.rs, 11.Jun.2021, 15:29\nGde smo tri decenije nakon početka ratova u Jugoslaviji i šta o njima znaju generacije rođene tokom ratnih godina? Koliko smo bliži pomirenju posle niza presuda za strašne zločine, zbog kojih je morao da bude osnovan specijalan Međunarodni krivični sud? Da li je istinsko pomirenje uopšte moguće ako su i danas na vlasti isti oni koji su devedesetih zagovarili ratnu...\nIzvor: Istinomer.rs, 11.Jun.2021\nPitanje energetske tranzicije i zelenog odgovora Srbije više ne može da čeka. Tako je bar rekla Zorana Mihajlović, ministarka rudarstva i energetike, na nedavnom Kopaonik biznis forumu. To znači da bi moralo početi raspetljavanje klupka u čijem središtu je činjenica da 70 odsto srpske proizvodnje električne energije dolazi iz crnog izvora,...\nIzvor: Istinomer.rs, 10.Jun.2021, 17:48\nPosle dva mandata, republička tužiteljka Zagorka Dolovac opet je ušla u trku za istu funkciju. Neveselo je odjeknula vest da je ona jedina kandidatkinja, nakon čega je objavljeno da su se pojavila još neka imena, makar formalno. Iz Državnog veća tužilaca, koje utvrđuje listu kandidata (posle čega...\nIzvor: Istinomer.rs, 10.Jun.2021\nDušebrižnici sa fejsbuka “sahranili su” na ovoj mreži baku Fatu Orlović na čijem je imanju u Konjević Polju nelegalno sagrađena, a zatim i srušena pravoslavna crkva dok je...\nIzvor: Istinomer.rs, 09.Jun.2021, 18:57\nDa li su osnivači Građanske platforme „Akcija“ i „Zelenog dogovora“ za Srbiju ukapirali da što pre treba „ozvaničiti“ ekologiju, dok se ostali ne dosete da je sadnja drveća ipak politika? Da li je pre neki dan osnovana Građanska platforma, koja okuplja oko trideset lokalnih pokreta i organizacija iz oko šezdeset gradova, shvatanje da je život otišao dalje i da je verovanje u ujedinjenje opozicije ili reujedinjenje Demokratske stranke jednako verovanju u spasenje i večni život?..\nIzvor: Istinomer.rs, 09.Jun.2021\nDugo nije bilo potresnije vesti od one koja je juče stigla iz Knina. U jutarnjoj rutini na relaciji kuća – vrtić - posao, otac je u automobilu zaboravio petogodišnje dete i ono je umrlo od toplotnog udara. U užasu te „tragedije zabune“, tog fatalnog iskakanja...\nSatirična “vest” sa portala Bijeljina News raširila se po portalima i Fejsbuku gde su je mnogi shvatili ozbiljno. U svakom slučaju, u ovoj priči nijedan medved nije povređen,...\nIzvor: Istinomer.rs, 04.Jun.2021, 14:18\nAntivakserska sprega do te mere je nemilosrdna i bezosećajna da se ne libi ni zloupotrebe neproverenih podataka koji se tiču dečjih života. Izmišljotine o smrtnim slučajevima najmlađih nakon vakcinacije...\nIzvor: Istinomer.rs, 03.Jun.2021, 21:11\n“Iznos penzija treba da prati rast zarada”, izjavio je 29. maja predsednik Partije ujedinjenih penzionera Srbije (PUPS) Milan Krkobabić. Tu rečenicu ili njenu varijaciju predstavnici PUPS-a ponavljaju od osnivanja stranke, već punih 16 godina. “Penzije prate plate”, “Nema viška zaposlenih, nego manjka posla”, dugogodišnje su krilatice “Partije časnih namera”....


Gatuzo: "Mnogi me mrze, ali kada počne trening..." - Sportske.net\nGatuzo: "Mnogi me mrze, ali kada počne trening..."\nTrener Milana smatra da je njegov tim spreman za derbi ovog vikenda.\nMladi Argentinac je tražena roba, Milan i Inter u borbi oko potpisa!Mladi Argentinac je tražena roba, Milan i Inter u borbi oko potpisa!Milan ponovo u opasnosti kod UEFA!Serija A - Kolo pod "Madoninom" (NAJAVA)Serija A - Kolo pod "Madoninom" (NAJAVA)\nOvog vikenda na programu je derbi između Intera i Milana. Oba tima su u solidnoj formi u poslednje vreme, a jasno je da ova utakmica "vredi više 3 poena" i da će oba tima ići na pobedu.\n"Inter ima snažan tim, da pobedite Totenhem morate da imate snažan tim. To što oni trenutno rade u Ligi šampiona je sjajno, imaju igrače koji su fizički spremni i imaju dosta kvaliteta. Mi moramo da ih poštujemo, ali ne da se plašimo. Moramo da pazimo na kretanje Perišića i Ikardija, oni će nam stvarati dosta problema."\n"Postoje neki koji me mrze, oni znaju da kada ja označim početak vežbe da želim sjajan intenzitet, kada se to završi, ja sam otvoren za sve, za lične probleme i ostale stvari, i oni su ljudi. Ja moram uvek sve iskreno da ima kažem, ja nemam dlake na jeziku."\n"Inter se mnogo razlikuje od nas. Oni imaju fizički spreman tim, ali oni su slabiji od nas kada je u pitanju tehnika", rekao je trener Milana.\n"Nadam se pobedi, ali u fudbalu nikad ne znate. Na meni je da pripremim tim za utakmicu i ja ću to uraditi na najbolji mogući način", rekao je za kraj Gatuzo.\nUtakmica između Intera i Milana je na programu u nedelju od 20.30 po našem vremenu.


Direktor ojadio budžet državne firme za 3,5 miliona KM » pressing.ba\nDirektor ojadio budžet državne firme za 3,5 miliona KM\nBivši direktor derventskog “Unisa” Mile Georgievski (70) prijavljen je tužilaštvu zbog sumnje da je zloupotrebama u ovoj firmi ojadio budžet i vanbudžetske fondove Republike Srpske za 3,5 miliona KM.\n02.02.2019 u 15:26\nGeorgievskog terete da je od januara 2014. do kraja 2015. godine prekršio zakon i pravila poslovanja, te da je sve prihode ove firme uplaćivao u blagajnu, umjesto na žiro-račun preduzeća.\n- Pošto su računi preduzeća bili blokirani zbog ogromnih poreskih dugova, Georgievski nije želio da Poreska uprava RS preuzme prihode da bi naplatila dugove. Iz tog razloga sav zarađeni novac ove firme je uplaćivao preko blagajne. Pored toga, radnicima nije redovno isplaćivao plate, a i kad bi to uradio, najčešće bi im davao novac na ruke - objasnio je izvor blizak istrazi.\nU Policijskoj upravi Doboj rekli su da Georgievskog terete za zloupotrebu ovlašćenja u privredi i nepravilno izdvajanje sredstava pravnih lica.\n- Navedenim radnjama osumnjičeni M. G. je prouzrokovao nesposobnost preduzeća da pravovremeno plaća dospjele poreske obaveze. Na ovaj način je za oštetio budžet i vanbudžetske fondove Republike Srpske za 3,5 miliona KM. Za isti iznos ova firma je ostvarila protivpravnu zaradu - naveli su u Policijskoj upravi Doboj. Preduzeće “Unis” godinama se nalazi u velikim finansijskim problemima, a trenutno 160 radnika štrajkuje zbog neisplaćenih plata. Predsjednica sindikalne organizacije u “Unisu” Radoslava Milanković rekla je da je tačno da su dobijali plate na ruke u vrijeme dok je Georgievski bio na čelu ove firme.\n- Od Georgievskog nismo ništa čuli od aprila 2016. godine kada je otišao u Makedoniju. Doprinosi nam nisu uplaćivani godinama, a od februara 2013. smo u problemima - kazala je Milankovićeva. U petak je istekao rok za ispunjenje zahtjeva koje su radnici od oktobra prošle godine zahtijevali od uprave preduzeća. Oni traže isplatu neisplaćenih plata i doprinosa, kao i povećanje koeficijenta plata. Radnici su rekli da će podnijeti zahtjev za stečajni postupak preduzeća ukoliko im čelnici preduzeća ne ispune te zahtjeve. Milankovićeva je kazala da su taj rok produžili do 11. februara, pošto su im čelnici preduzeća rekli da bi novi kredit mogao riješiti njihove probleme.


Prevrnuo se autobus kod Kruševca (VIDEO) | RTK\nPrevrnuo se autobus kod Kruševca (VIDEO)\nNa deonici puta Kruševac-Brus, u blizini sela Veliki Kupci, sinoć oko 21.45 došlo je do teže saobraćajne nezgode, u kojoj je lakše povrede zadobilo 16 lica.\nZa sada još uvek nije poznat tačan razlog zbog koga je došlo do prevrtanja spratnog autobusa sa kosovskim tablicima, koji je u trenutku nezgode prevozio oko 80 putnika.\nNa lica mesta je u kratkom roku stiglo više ekipa Hitne pomoći, koje su povređene transportovali u Opštu bolnicu Kruševac. Kako su nam potvrdili u ovoj zdravstvenoj ustanovi, posle pregleda u Urgentnom centru i na odeljenjima hirurgije i ortopedije, svi povređeni su pušteni na kućno lečenje.\nPutnici koji nisu zadobili povrede, oko 23.45 nastavili su putovanje sa drugim autobusom, koji je stigao u međuvremenu.\nUviđaj lica mesta obavili su pripadnici kruševačke Saobraćajne policije. Saobraćaj na ovoj deonici nije bio u prekidu ni jednog momenta.\nTreba napomenuti da je tokom noći, kruševačka Policija u saradnji sa Jugoprevozom obezbedila lokalni autobus za prevoz putnika do mesta gde bi bili zbrinuti do nastavka putovanja, ali za tim na kraju nije bilo potrebe.\nUz angažovanje posebne mehanizacije prevrnuti autobus je tokom noći uklonjen sa mesta nezgode.\nPrethodno : Prevrnuo se autobus kod Kruševca, povređeno 16 lica (VIDEO)\nSledeće : Obeležavanje Srpske Nove godine


BalkanMagazin :: JU-Es stil luku koristio gratis\nsubota, 03. mart 2012 18:39\nJU-Es stil Srbija ostao je dužan Smederevu bar 130 miliona dinara po osnovu takse za korišćenje više od 6.000 kvadratnih metara lučke obale. Komunalna inspekcija je, uz nalog za plaćanje, upozorila železaru da će, ukoliko taksu ne plate, korišćenje obale biti „neovlašćeno sa svim pravnim posledicama“. Posledica, ipak, nije bilo.\nUkupno zaduženje Ju-Es stil Srbija za 2009. i 2011. godinu 44,8 miliona dinara. Iako je u 2010. grad naložio železari da plati 223 miliona dinara, rešenje je poništeno, jer je Skupština donela odluku o pojeftinjenju takse sa 100 na 5 dinara po kvadratnom metru. Tako je i zaduženje postalo stotinu puta manje odnosno 2,2 miliona.\nJu-Es stil je ovih dva miliona platio, ali to je, bar sudeći prema dokumentaciji koja nam je dostavljena, jedini novac od takse za obalu koji je američka železara uplatila u budžet grada.\nIz kabineta gradonačelnika dostavljene su nam fotokopije tri naloga za uplatu blizu 90 miliona dinara za 2008. i 2009. godinu. Nema, međutim, dokaza da je plaćeno. Iz svega sledi da su Amerikanci ostali dužni bar oko 130 miliona dinara na uštrb lokalne privrede i budžeta. Ali ni to nije sve.\nGradonačelnik Predrag Umičević je nedavno potvrdio da je po osnovu ekoloških taksi od 2008. do 2011. godine država Amerikancima otpisala više od 400 miliona dinara.\nVlasnici Ju-Es stila plaćali su kada i koliko su mogli, a grad je bio velikodušan zarad podrške kompaniji da nastavi sa radom.\nInače, Železara je koristila 6.120 kvadratnih metara lučke obale, gde se godišnje pretovaralo oko tri miliona tona i oslobađalo oko 2.000 tona čestica prašine. Za osam godina ovde je pretovareno tridesetak miliona tona rude i gotovih proizvoda.\nProizvodnja u Železari Smederevo, biće obnovljena 7. Marta, paljenjem jedne visoke peći, izjavio je predsednik Skupštine društva smederevske železare Predrag Umičević.\nSkupština je za novog direktora Železare imenovala Ivana Miloševića, dosadašnjeg direktora proizvodnje u toj fabrici.


Zamenik generalnog direktora asocijacije nemačkih trgovinskih komora (DIHK) Folker Trajer, istakao je u Beogradu da, ako postoji dobar komorski sistem, nema slabe privrede.\nTrajer je, s tim u vezi, ukazao na potrebu zakonski obavezujućeg članstva u PKS-u, dodajući da to pruža mogućnost da svi članovi artikulišu svoj stav, ali i da Komora nudi usluge za razvoj privrede, stručnog obrazovanja i internacionalizacije privrede. On je naglasio i da će, posle reforme PKS-a, nakon što bude dalje osnažena, Srbija postati još interesantniji ekonomski partner Nemačke, a i interesantnija za investitore.\n– Nemačka privreda stoji dobro zbog dobre politike, ali i dobrih institucija kao što je komorski sistem – sažeo je Trajer. – I ako postoji dobar komorski sistem, nema slabe privrede. Komorska organizacija može biti dobra ako je dobra privreda. To ide jedno s drugim. Potrebne su komorske strukture, ali je potrebno i da se ispune životom.


Povratak u online školu: Pregled kurseva | PC Press\nPovratak u online školu: Pregled kurseva\n17. septembar 2020. 26. oktobar 2020. Branislav Bubanja\nNova školska godina počinje po novim pravilima, a online učenje je itekako dobilo na značaju. Evo gde i kako možete da proširite svoja znanja, ne samo ako ste školarac ili tražite prvo zaposlenje. Vreme u kome živimo zahteva i od profesionalaca da se stalno usavršavaju u oblasti kojom se bave, pa i u drugim oblastima…\nOnline kursevi postoje već decenijama, ali je ova industrija doživela procvat u nekoliko prethodnih meseci. Ljudi koji su ostali bez posla iskoristili su prednosti ovih kurseva za brze prekvalifikacije i sticanje novih znanja. Oni koji su zbog pandemije morali da provedu leto kod kuće iskoristili su to vreme da se dodatno obrazuju. Takođe, nastava koja je krajem prošle školske godine, a po svemu sudeći i u predstojećoj, uglavnom održavana online, postala je uobičajena, pa su online kursevi sada mnogo prijemčiviji širokoj populaciji.\nPlatforme koje stoje iza online kurseva iskoristile su svoju priliku. Ponudile su velike popuste kako bi privukle korisnike, a nemali broj kurseva je na raspolaganju i besplatno. Time su počeli da stvaraju bazu korisnika koja će im se u budućnosti sigurno vraćati. Zato smo napravili pregled najvećih platformi za online kurseve, a predstavićemo i neke manje poznate, koje će vam pomoći da proširite svoje znanje bez izlaska iz kuće.\nUdemy je jedan od najpoznatijih sajtova koji prodaje video‑kurseve. U ponudi ima veliki broj kurseva za hard i soft skill‑ove i veoma je popularan kao mesto za profesionalni razvoj pojedinaca. Na sajtu se nalaze softverski tutorijali, kursevi programiranja, kao i mnogi drugi kursevi koji će pomoći korisnicima da unaprede svoja znanja i veštine. Na raspolaganju je više od 4.000 kurseva koji su svi dostupni ukoliko se korisnik odluči za Business pretplatu. Ovo rešenje više pogoduje firmama nego pojedincima, jer zahteva minimum pet korisnika za otvaranje Business naloga, a ni cena neće odgovarati pojedincima. Business nalog se zasniva na mesečnoj pretplati, ali je zato korisnicima na raspolaganju neograničen broj kurseva koje mogu da pohađaju. Najčešće su to kursevi koji se tiču profesionalnih i tehničkih znanja i veština, a najviše ih ima iz oblasti IT‑ja, menadžmenta, liderstva, marketinga i projektnog menadžmenta.\nUdemy je jedan od najpoznatijih sajtova sa online kursevima\nBiznis plan postoji u dve varijante – Team i Enterprise. Team varijanta košta 360 dolara godišnje po osobi, a odnosi se na timove od pet do 20 osoba. Cena Enterprise naloga je promenljiva i zavisi od veličine organizacije i broja osoba koje će pohađati kurseve. Kao dodatna prednost za Enterprise korisnike pominju se kursevi ekspertskog nivoa, koji su napravljeni i na nekim drugim jezicima osim engleskog (španski, francuski, japanski, portugalski, nemački…)\nPojedinačni kursevi su mnogo pristupačniji i često se nalaze na sniženjima, pa nije loše povremeno svraćati na sajt kako bi se proverila cena. Na sistemu postoji i određen broj besplatnih kurseva, mada su oni obično na početnom nivou, ali daju dobar uvid u to želite li da nastavite da se edukujete na odabranu temu.\nNeki kursevi na Udemy platformi su besplatni\nUdemy omogućava nezavisnim instruktorima da prodaju svoje kurseve preko ove platforme. Za to, naravno, moraju da se odreknu nekog procenta priloga, ali platforma instruktorima širom otvara vrata do ogromnog potencijalnog auditorijuma. Instruktorima je ostavljeno da sami određuju cene svojih kurseva, ali na platformi postoji vodič koji procenjuje i preporučuje optimalne cene, u zavisnosti od sadržaja i dužine kursa.\nKursevi na Udemy sajtu\nUdemy je podelio svoje kurseve u 13 kategorija – razvoj, biznis, finansije i knjigovodstvo, IT i softver, produktivnost na poslu, lični razvoj, dizajn, marketing, stil života, fotografija, zdravlje i fitnes, muzika i akademska edukacija. Svaka od ovih kategorija dalje se razlaže na mnoštvo potkategorija. Ozbiljnost i dužina kurseva znatno variraju, od početničkih kurseva za neke manje bitne teme (kako napraviti hleb, na primer), pa sve do ozbiljnih kurseva koji mogu da se porede sa akademskim nivoom znanja.\nPredavanja su napravljena u vidu video‑kurseva, s jasno razdvojenim poglavljima. Uglavnom se svode na gledanje video‑snimaka i eventualno povremeno čitanje buleta, koji ukratko objašnjavaju sadržaje na ekranu. Stilski, kursevi na Udemy‑ju su uglavnom opušteni, čime se proces učenja čini lakšim i prijemčivijim. Kod softverskih kurseva, koji zahtevaju dosta prikaza koda, instruktori često koriste zumiranja na određene delove ekrana i time olakšavaju praćenje detalja, kada je to potrebno.\nUdemy kursevi zasnivaju se na kratkim video‑segmentima koji su laki za praćenje\nVideo‑snimci predstavljaju osnovu svakog kursa i postoje u dve forme – kao tutorijali i kao lekcije. Traju 10 do 15 minuta i obrađuju jednu konkretnu temu. Naravno, više snimaka može da bude grupisano oko iste šire teme. Ukupna dužina kursa nije ograničena, pa ćete često naići na kurseve koji traju po nekoliko časova. Kratka forma pojedinačnih tema omogućava pratiocima da bez napora više puta pregledaju isti snimak, ako im nešto u njemu nije bilo jasno.\nUdemy video‑plejer podržava kontrolu brzine, prikaz titlova i mogućnost brzog premotavanja unapred i unazad, za po pet sekundi. Neki od videa, ako su pravljeni na engleskom jeziku, imaju titlove na drugim jezicima. Uz video‑lekcije ponekad se dobija i propratni materijal koji može da se preuzme i gleda u lokalu. Učenici mogu i da komuniciraju sa instruktorima, da im postavljaju pitanja (pisanim putem), a postoji i mogućnost upisivanja beleški.\nKo može da bude instruktor?\nKo god želi može da bude instruktor na Udemy platformi. Servis obezbeđuje sve potrebne alate za kreiranje dobrih kurseva, nudi savete i instrukcije, recimo koji tipovi kurseva su trenutno najtraženiji među korisnicima (ovaj podatak „izvlače“ na osnovu postavljenih upita u pretrazi). Sa finansijske strane, instruktori mogu da pre postavljanja kursa vide kolika je prosečna mesečna zarada po kursu u odabranoj kategoriji, kao i koliko zarađuju instruktori najuspešnijih kurseva.\nPlatforme koje stoje iza online kurseva iskoristile su svoju priliku. Ponudile su velike popuste kako bi privukle korisnike, a nemali broj kurseva je na raspolaganju i besplatno\nPored cene kursa, najveći uticaj na zaradu ima i broj ljudi koji su platili za njegovo pohađanje. Instruktori imaju dve „tarife“ za zaradu. Ako su sami „doveli“ učenike, preko referal kodova, dobiće čak 97 procenata od ukupne cene kursa. Ako je korisnik došao sam, instruktor i Udemy dele zaradu po pola. To su cene ako se učenici jave direktno na sajt. Ukoliko za pristup Udemy‑ju koriste aplikacije, Play Store i App Store najpre uzimaju svoj procenat (30 odsto), a ostatak dele Udemy i instruktor. Ovo se odnosi na pojedinačne kupovine kurseva. Za Business pretplatu zarada se deli na malo drugačiji način, na osnovu vremena koje je provedeno na praćenju tog kursa u odnosu na sve kurseve iz iste Business pretplate.\nPošto ova platforma omogućava da instruktori sami prave i prijavljuju svoje kurseve, moguće je naleteti i na predavanja koja ne vrede uloženi novac. Zato je zgodna stvar što se pored svakog kursa, pored njegove trenutne cene, nalaze i dodatne informacije, pa i prosečna ocena korisnika koji su taj kurs već odslušali i odgledali. Naš savet je da birate kurseve koji su ocenjeni četvorkom ili peticom, jer čak i veoma loši kursevi često imaju ocenu oko tri.\nLinkedIn je u biznis online kurseve ušao 2015. godine, nakon što je kupio Lynda, poznatu platformu za video‑tutorijale i promenio joj ime u LinkedIn Learning. Lynda je stekla reputaciju na tehničkim tutorijalima za Photoshop, AutoCAD i slične grafičke i CAD alate, ali je danas ona mnogo više od toga. Sada se na ovoj platformi nalaze i kursevi koji se tiču poslovanja i menadžmenta, što je u skladu s konceptom LinkedIn društvene mreže.\nPlatforma za online učenje koja se nalazi u okviru LinkedIn društvene mreže\nLinkedIn Learning je na raspolaganju isključivo LinkedIn Premium pretplatnicima. Kvalitet kurseva je različit, od početnih do ekspertskih. Opšte mišljenje korisnika je da bi moglo da se malo poradi na njihovoj boljoj klasifikaciji, jer je često veoma teško pronaći odgovarajući kurs.\nPut do LinkedIn Learning‑a\nLinkedIn nudi nekoliko verzija Premium naloga, koji su namenjeni različitim tipovima poslovnih korisnika. Svi oni daju pristup svim kursevima u LinkedIn Learning sekciji sajta. Nažalost, ne postoji način da korisnici LinkedIn‑a s besplatnim nalozima pristupe bilo kom kursu, odnosno da uplaćuju pojedinačne kurseve.\nNajjeftinija mesečna pretplata na LinkedIn‑u košta 29,99 dolara (239,88 godišnje), pa je to i minimalan iznos koji biste morali da platite za praćenje kurseva. Ako ništa drugo, LinkedIn nudi jedan mesec probe Premium naloga, pa u tom periodu možete da pratite neke kraće kurseve. Kada se korisnik prvi put uloguje na LinkedIn Learning, sistem će ponuditi nekoliko kratkih upitnika pomoću kojih će dobiti informacije o temama koje tog korisnika zanimaju. Na osnovu njih će korisniku nuditi relevantan materijal. Drugi način za pretragu materijala je biranje kategorija. Na najvišem nivou postoje tri kategorije: kreativnost, biznis i tehnologija, od kojih svaka ima po tri potkategorije, koje se dalje granaju. Ovakav način kategorisanja je konfuzan jer smo primetili da se dosta kurseva nalazi u kategorijama koje ne bismo uzeli u obzir prilikom ovakve klasifikacije.\nPodela po kategorijama nije najbolje organizovana, pa nije uvek lako pronaći odgovarajući kurs\nMnogo lakše je doći do traženog kursa unosom odgovarajućeg pojma u polje za pretragu, ali u nekim situacijama se pokazalo da je bolje pomučiti se i pronaći kurs u kategorijama. Tada je na raspolaganju opcija Learning Paths koja sadrži odabrane kurseve sa sličnom temom, koje su birali i preporučili eksperti iz tih domena.\nMaterijali na raspolaganju\nNa ovoj platformi mogu da se uoče dva tipa materijala – stariji, koji je preuzet s Lynda.com sajta, i noviji koji je pravljen baš za LinkedIn Learning. Ti noviji sadržaji uglavnom se svode na listanje slideshow prezentacija, što je naročito uočljivo kod biznis orijentisanih kurseva. U takvim kursevima, obično su prezentacije „ispresecane“ prikazima prezentera, koji govore sporo i razgovetno i očigledno je da čitaju napisani tekst. Postoje i animacije, crteži koji objašnjavaju određene teme, kao i fotografije. U izradu ovih kurseva uloženo je dosta truda, ali mnogi od njih ne deluju prirodno i ne ostavljaju utisak da će se pratioci kursa povezati sa instruktorima.\nLinkedIn se trudio da i svoje kurseve „ukalupi“ u korporativne okvire, pa je očigledan nedostatak „ljudskosti“ u većini kurseva. S druge strane, kursevi su odlično osmišljeni, jasni i teme je veoma lako pratiti. Ako pogledamo starije kurseve, recimo iz 2015. godine, kada je Lynda.com već postala deo LinkedIn‑a, videćemo da su i tada kursevi bili dobro režirani, ali se u njima ne oseća tolika doza „korporativnosti“.\nLinkedIn Learning dozvoljava postavljanje ciljeva, kao što su koliko vremena nedeljno želite da provedete slušajući i gledajući kurseve, kao i da pratite dostizanje tih ciljeva. Mnogi od kurseva nude sertifikate nakon njihovog završetka, koji se mogu preuzeti u PDF formatu ili dodati na lični LinkedIn profil. Iako sertifikati nemaju formalnu težinu, oni potencijalnom poslodavcu daju uvid u kurseve koje je korisnik ispratio.\nPoznati sajt sa IT i tehnološkim vestima, ZDNet, zajedno sa TechRepublic‑om i StackCommerce‑om, napravio je 2017. godine ZDNet Academy. Kursevi koji se nude na ovoj platformi uglavnom su iz domena tehnologije i IT‑ja. Na raspolaganju je niz ozbiljnih kurseva, koji imaju po nekoliko desetina časova snimljenog materijala. Interesantno je da se na ovoj platformi često dobijaju veliki popusti, pa se grupe kurseva, čija ukupna cena prelazi nekoliko hiljada dolara, mogu dobiti vrlo jeftino.\nOzbiljni kursevi po ozbiljnim cenama, mada su često na raspolaganju i sniženja\nRecimo, u trenutku pisanja ovog teksta, aktuelna je bila ponuda 2020 Ultimate Web Developer and Design Bootcamp Bundle koja se sastoji od 11 kurseva u ukupnom trajanju od 70 časova, po ceni od 39,99 (umesto 2200) dolara, što je popust od 98 procenata. Još jedna interesantna grupa kurseva, The Complete 2020 CompTIA Certification Training Bundle, ukupno 14 kurseva s više od 300 sati video‑materijala, može ovde da se dobije za 89 dolara, umesto 3486, kolika im je osnovna cena.\nMasterClass je online edukativna platforma koja se bavi opštim temama. Časovi uglavnom nisu interaktivni, ali obično se pratiocima omogućava da u određenim terminima komuniciraju sa instruktorima preko Skype‑a. Platforma se trudi da za svaku temu pronađe eksperte ili barem poznate osobe u polju delovanja kursa. Svaki kurs se sastoji od video‑lekcija, vežbi i domaćih zadataka. Obično se jedan kurs sastoji od 10 do 25 video‑lekcija, koje ukupno traju od dva do pet časova. Teme koje pokriva ova platforma bave se kuvanjem, baštovanstvom, pisanjem, sportom i sličnim opštim stvarima.\nMasterClass je edukativna platforma koja pokriva opšte teme\nNajpovoljniji način za pristup kursevima je godišnja pretplata od 180 dolara, koja otključava sve kurseve. Moguće je platiti i pojedinačne kurseve, ali to nije isplativo, s obzirom da oni koštaju po 90 dolara.\nZa kraj smo ostavili poslasticu, Khan Academy, koja nam je interesantna iz dva razloga. Prvi je što se radi o besplatnoj platformi za online učenje, a drugi je što određena količina sadržaja za učenje postoji i na srpskom jeziku. Na srpskom nema mnogo kurseva, a i ono što ima uglavnom je iz domena matematike i programiranja za osnovce, ali i to je daleko više nego što nude druge platforme. Da se ovde ne radi o običnom Google Translate‑u, već o pravom prevodu, govori i činjenica da su video‑snimci sinhronizovani na srpski jezik. Ako vam nije bitno da kurseve pratite na srpskom, engleska varijanta ima mnogo više kurseva namenjenih učenicima osnovnih i srednjih škola.\nBesplatni kursevi dostupni su i na srpskom jeziku\nIdeja koja stoji iza ove platforme jeste da svako može da uči sve što želi i da je edukacija ljudsko pravo. Zato i veruju da kursevi ne treba da se naplaćuju, pa se umesto reklama i pretplata, platforma finansira individualnim donacijama.\nSami kursevi su dobro koncipirani, ali se njihova realizacija razlikuje. Na primer, negde postoji sinhronizacija naratora sa sadržajima koji se dešavaju na ekranu, neki kursevi su titlovani, njihov kvalitet varira… Ali sve to može da se zaboravi kada se zna da su oni besplatni i najšire dostupni.\nTagovi: Edukacija, Obrazovanje\n← The Invincible: Retro triler iz šezdesetih\nPrve Facebook AR naočare biće Ray-Ban →


LEPE VESTI IZ BELGRADE WATERFRONTA: MESEČNA RATA ZA STAN VEĆ OD 499 EVRA - Putovanja i Turizam\nLEPE VESTI IZ BELGRADE WATERFRONTA: MESEČNA RATA ZA STAN VEĆ OD 499 EVRA\nStanovnici većih gradova, naviknuti na žamor i dinamiku, obično priželjkuju da, makar dok su kod kuće, uživaju u mirnom okruženju, a da im nadohvat ruke bude sve što im je potrebno za dobro organizovan život. Iako zvuči da je nemoguće spojiti nespojivo, Belgrade Waterfront radi upravo to – objedinjuje sve sadržaje neophodne za savremen način života u blizini reke i bujnog zelenila Savskog parka i unutrašnjih dvorišta za stanare. A do životnog prostora na najatraktivnijoj lokaciji u gradu možete doći već za 2.950 evra po kvadratu, i to sa uračunatim PDV-om. Pored toga, u ponudi su krediti kreirani specijalno za Belgrade Waterfront, koji vam omogućavaju da stan kupite u ranoj fazi izgradnje, za mesečnu ratu već od 499 evra. Šta je to što vam najmoderniji gradski kvart još nudi?\nBilo da uživate u ispijanju jutarnje kafe na terasi, preferirate pogled na panoramu grada, želite svetao stan ili razmišljate o stilu enterijera koji volite, Belgrade Waterfront nudi veliki izbor stanova različitih struktura i veličina, pa ćete sigurno pronaći onaj koji odgovara vašem stilu i životnim navikama.\nU neposrednoj blizini stambenih zgrada Belgrade Waterfront-a nalaze se najzanosnija arhitektonska dostignuća, poput Kule Beograd, buduće najviše zgrade u regionu ili Galerije, najveće šoping, zabavne i gastronomske destinacije u regionu. Sa druge strane, jedan pogled na Savu, zelenilo prostranog parka ili na stari deo grada uveriće vas da ste na mestu koje u sebi objedinjuje šarm starog i energiju modernog Beograda.\nMultifunkcionalni kompleksi, kakav je Belgrade Waterfront, sve su popularniji u svetu i kod nas, pre svega jer podrazumevaju sve što je potrebno na jednom mestu – od vrtića za decu, teretana i spa centara, do šoping centara. Bogat izbor kafića i restorana, šetnja pored reke, aktivnosti na Sava Promenadi tokom cele godine, blizina parka u kojem možete kvalitetno da provedete slobodno vreme – samo su neke od prednosti modernog višenamenskog okruženja.\nNovoizgrađene saobraćajnice omogućavaju da brzo stignete do bilo kog dela ovog naselja ili drugih delova grada. Bilo da ste krenuli automobilom, biciklom ili pešice – svuda ćete stići izuzetno lako.\nStarije objave POČEO JE GOOD FOOD & WINE FESTIVAL\nNovije objave GOOD FOOD&WINE FESTIVAL: "DA PONOVO NAZDRAVIMO ŽIVOTU!"


Web stranica Vlade TK - Podrška certifikaciji po međunarodnim standardima\nPremijer Tuzlanskog kantona Bahrija Umihanić primio je predstavnike projekta "Podrška EU za uvođenje sistema za uvođenje kvalitete (EU - QMS BIH)". Satanak je upriličen neposredno prije zvanične prezentacije projekta na kojem je privrednicima sa područja Tuzlanskog kantona prenesena namjera EU da doprinese ekonomskom razvoju u BiH kroz projekat EU - QMS BiH koji potiče malo i srednje poduzetništvo u procesu standardizacije.\nGosti su premijera i savjetnicu Mirelu Omerović detaljnije upoznali sa ciljevima i rezultatima koje ostvaruje EU - QMS BiH te pojasnili načine pokretanja poziva za učešće u Projektu za mala i srednja poduzeća, on-line prijave i postupak selekcije malih i srednjih poduzeća za učešće u Projektu.\nPremijer Umihanić kazao je da „Vlada Tuzlanskog kantona, odnosno Ministarstvo razvoja i poduzetništva TK već niz godina kroz poticajne mjere podržavaju certifikaciju subjekata male privrede po međunarodnim standardima. Potiče se uvođenje, ali i obnova standarda i ovo je jedan od programa poticaja za koji vlada izuzetno interesovanje malih i srednjih preduzeća i koji ostvaruje značajne efekte unapređenja konkurentnosti korisnika poticajnih sredstava. Podrška koja se pruža u okviru projekta EU - QMS BIH će ojačati napore usmjerene na razvoj sektora MSP-a na području Bosne i Hercegovine", istaknuo je ovom prilikom premijer Umihanić i ispoljio uvjerenje da će mnoga mala i srednja preduzeća iskoristiti priliku koju ovaj projekat pruža i uvesti jedan od standarda iz ISO 9000 porodice koji obezbjeđuju smjernice i alate za preduzeća i organizacije koje žele osigurati da njihovi proizvodi i usluge dosljedno ispunjavaju zahtjeve kupaca.


Letjele kamenice, boce.../Poljaci vodenim topovima na granici rastjerali migrante / Radio Sarajevo\nFoto: EPA-EFE/Veliki broj migranta na granici sa Bjelorusijom\nLetjele kamenice, boce.../ Poljaci vodenim topovima na granici rastjerali migrante\n16. 11. 2021. u 14:30:00 Radiosarajevo.ba\nPoljske sigurnosne snage upotrijebile su vodene topove protiv migranata koji su bacali kamenje preko bjeloruske granice, gdje su se hiljade okupile u haotičnim pokušajima da dođu do Europske unije, pokazala je videosnimka koju su vlasti podijelile u utorak.\nKriza je navela EU da pripremi daljnje sankcije protiv Bjelorusije, koju optužuje da pokušava destabilizirati blok ilegalnim guranjem migranata preko granice.\nSnimke koje su podijelili glasnogovornik poljske vlade i ministarstvo odbrane pokazuju daljnju eskalaciju krize na granici, gdje se u posljednjih sedam dana na bjeloruskoj strani migranti okupljaju u sve većem broju, piše Hina.\n"Pažnja, pažnja, ako ne budete slijedili zapovijedi, protiv vas će biti upotrijebljena sila", čulo se s razglasa usmjerenog prema migrantima koji bacaju predmete, prema snimci koja je prikazana na javnoj televiziji TVP.\nNa snimci koju je podijelila poljska vlada migranti bacaju boce i cjepanice na graničnu ogradu i poljske vojnike te štapovima pokušavaju probiti graničnu ogradu, piše 24sata.hr.\nMinistarstvo unutrašnjih poslova saopćilo je da je policajac teško povrijeđen predmetom bačenim preko granice te je u bolnici sa sumnjom na prijelom lobanje.\nEU kaže da Bjelorusija potiče migrante da pređu granicu u znak osvete za ranije sankcije zbog gušenja protesta prošle godine protiv osporavanog ponovnog izbora predsjednika Aleksandra Lukašenka.\nBjelorusija, bliski ruski saveznik, rekla je da su tvrdnje da je ona potaknula graničnu krizu "apsurdne".\nPoljsko ministarstvo odbrane objavilo je u twittu da su bjeloruske vlasti dale migrantima zvučne granate da ih bace na poljske vojnike i graničare.\nTagovi: Bjelorusija Poljska granica\n! / Haos se nastavlja: Migranti razbili ogradu i ušli u Poljsku\nRusija / Putin se prvi put oglasio o pridruživanju Finske i Švedske NATO-u\nAfganistan / Više od sto ljudi razboljelo se nakon svadbe: Otrovali su se hranom


Ovo je Kavčanin koji je uhapšen zbog upada u kafić sa uzijem - NOVA portal\nHronika Autor:Milica Čule12. maj. 202011:49 > 12:22\nCrnogorski državljanin Miloš Miljanović, pripadnik kavačkog klana uhapšen je jutros u Beogradu. On se sumnjiči da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nReč je o muškarcu iz Herceg Novog, rođenom u Trebinju.\nCrnogorski mediji navode da su mu je meta bio pripadnik „škaljarskog“ klana Miloš Nilović (31) zvani Runjo, iz Nikšića. Sa njim u društvu su bili Nikola Kovačević (39) i Vojislav Kostić (39), otkriva borba.me.\nTamošnji mediji navode da je moguće da je ovo bilo upozorenje Niloviću. Inače, Nilović je već uspeo da preživi pucnjavu u kojoj je ubijen njegov dobar prijatelj Vladimir Popović Pop. Pre hapšenja u “Durmitoru”, pre nekoliko godina, Nilović se u crnogorskim medijima pojavio 2016. godine kada je priveden na informativni razgovor u Budvi, nakon kog mu je “boravak otkazan” (deportovan je), te više ne može da uđe u Crnu Goru.\nPodsetimo, pripadnici Ministarstva unutrašnjih poslova u Beogradu uhapsili su crnogorskog državljanina Miloša Miljanovića zbog sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nPolicija je prilikom pretresa stana u kom je uhapšen M. M. pronašla automatski pištolj “uzi” sa prigušivačem, silikonsku masku i garderobu koju je nosio prilikom ulaska u kafić.


Porodilištu u Valjevu uručen aparat za skrining sluha kod novorođenčadi: Drugi skrining aparat za otkrivanje oštećenja sluha kod novorođenčadi u okviru nove akcije “Blic fondacije” – „Srce za decu“, uručen je danas porodilištu valjevske bolnice. Pomoć u prikupljanju novca za ovaj važan dijagnostički aparat, obezbedili su JP „Skijališta Srbije“ i kompanija “Ringier Axel Springer”.\n“Od svog nastanka, pre više od tri godine, “Blic fondacija” je usmerena ka deci i poboljšanju njihovog života, bez obzira da li se radilo o materijalnoj, egzistencionalnoj ili zdravstvenoj potrebi. Pokrenuli smo akciju „Srce za decu“, koja je usmerena ka svim porodilištima u Srbiji u cilju rešavanja problema koji postoji, a to je nedostatak skrining procedure i pregleda sluha za svako novorođenče u našim porodilištima“, rekla je upraviteljka “Blic fondacije” i generalna direktorka “Ringier Axel Springer” za Srbiju Jelena Drakulić Petrović.\n“Smatram da je naša dužnost da pružimo doprinos zajednici i zato učestvujemo u svim društveno-odgovornim i humanitarnim akcijama”, rekao je Ljevnajić uručujući poklon dr Mariji Mladenović, šefu odseka neonatologije Opšte bolnice u Valjevu i dodao: “Humanitarnom ski-trkom na Kopaoniku uspeli smo da prikupimo novac kako bi i porodilište u Valjevu dobilo aparat.\nPrvi aparat u akciji „Srce za decu“, “Blic fondacija” je uručila porodilištu Kliničkog centra u Nišu.\n“Blic fondacija” je pokrenula veliku humanitarnu akciju da se svim porodilištima u Srbiji obezbede aparati za skrining sluha kod novorođenčadi. Pokrovitelj akcije je Ministarstvo zdravlja, a medijski partner je RTS.\nAparate za skrining sluha poseduju svega tri-četiri porodilišta od ukupno 56, koliko ih ima u Srbiji. Zbog nedostatka tih uređaja, oštećenje sluha kod dece se kasno otkrije, a posledice toga mogu da budu znatno veće nego kad bi se gluvoća otkrila odmah po rođenju. Pomozimo da svako dete može da čuje muziku, da peva, da se glasno raduje! Od 4. marta do 30. aprila ove godine, sav prihod od našeg humanitarnog broja 2552 i sve uplate na tekuće račune “Blic fondacije” biće iskorišćeni za kupovinu aparata za skrining sluha kod beba. Pomozimo da naša deca budu zdrava


ANA BRNABIĆ SE PONAŠA PREMA SRBIMA KAO DA SU DEBILI: Policija Nije Znala Da će Doći Do Kršenja Mera Na Košarkaškoj Utakmici!\nPredsednica Vlade Srbije Ana Brnabić izjavila je pre nekoliko dana da policija nije znala da će doći do kršenja epidemioloških mera u petak na petoj utakmici finala plej-ofa ABA lige koja se održala u Hali Pionir u Beogradu.\nNa tribini se našlo preko 4.000 navijača, a pored toga što je KK Crvene zvezda platila dve kazne nedelju dana ranije, na prvoj i drugoj utakmici finalne serije, zbog kršenja mera, činjenica da je policija znala jeste i to što je na mejl svih redakcija, kao što to zakon nalaže, stiglo obaveštenje da će javno okupljanje biti snimano.\nAna Brnabić je pre dva dana rekla da je KK Crvena zvezda već jednom bila kažnjena zbog kršenja epidemioloških mera i da će proveriti da li su kažnjeni i ovoga puta, jer je jasno da su kršili mere.\n„Želim da budu kažnjeni svi koji krše mere. A, a da li je policija mogla da reaguje, policija nije znala da će doći do kršenja mera. Da su znali da će doći do kršenja mera, ne bi se kršile mere“, briljantno je zaključila prva žena srpske Vlade.\nS druge strane, imajući u vidu trenutne epidemiološke mere, i to da je zabranjeno okupljanje više od pet osoba, u tom trenutku, postavlja se pitanje kako je država mogla da dozvoli skup od preko 4.000 navijača.\nNa stranu to što su i prve dve utakmice igrane pred publikom, što bi bio dovoljan razlog da se posumnja da će ponovo biti okupljanje navijača, još neke činjenice govore da nema ama baš nikakve, pa ni teorijske šanse da policija nije znala za dešavanje u Hali Pionir.\nCrvena Zvezda kažnjena je dva puta pre ove utakmice, kada je bilo oko 1.000, odnosno 2.000 navijača, i dva puta je platila po 300.000 dinara.\nPored toga, Zakon o policiji je sasvim jasan, i on između ostalog kaže da policija vrši nadzor i snimanje javnog mesta, a koje policija mora javno da saopšti. Uprava takvo obaveštenje, kao što zakon nalaže, stiglo je iz policije dan pred održavanje utakmice.\n„U skladu sa članom 52. Zakona o policiji Republike Srbije, policijski službenici Ministarstva unutrašnjih poslova snimaće i fotografisati učesnike javnih okupljanja i košarkaške utakmice koja će biti održana 28. maja 2021. godine u Beogradu“,\nglasilo je jasno obaveštenje koje je policija, kako zakon nalaže, poslala svim medijima.\n„Savamala se neće ponoviti“\nMinistar policije Aleksandar Vulin više puta je poručio da policija neće dozvoliti da se ponovi neredi, kao oni u Beton hali, dok je on na čelu ministarstva.\n„Ministarstvo unutrašnjih poslova nikada neće dozvoliti da najgori vladaju ovim gradom. Beograd je siguran grad, Beograd je bezbedan grad i svi koji su u njemu zaslužuju da se tako i osećaju“, rekao je Vulin.\nImajući u vidu napetost koja vlada između navijača KK Crvene Zvezde i KK Budućnosti, koja je podignuta i na državni nivo, moglo bi se pretpostaviti šta bi se dogodilo u slučaju da je srpski klub izgubio finale. Neredi bi verovatno ponovo mogli izbiti, zbog čega niko ne može da ubedi javnost da Ministarstvo unutrašnjih poslova nije znalo ništa o utakmici,\npogotovu što je ministar Vulin jasno podvukao da se Beton hala više neće dogoditi.\nDa li se premijerka „pravi luda“, neobaveštena, ili misli da je javnost u Srbiji toliko naivna, ili smatraju da u policiji ne vladaju profesionalci, pa nemaju pojma da se održava košarkaška utakmica, koju verovatno neki i van dužnosti gledaju, na čitaocima je da sami zaključe.\nPrethodni tekstĐED ILIJA PREDVIĐA STRAŠAN KRAJ SNS: Svaki Srbin će juriti svog naprednjaka, osveta će biti krvava!\nSledeći tekstMEDIJI ĆUTE: Računi za struju porasli u Srbiji, GRAĐANIMA JE DOSTA!


Samo u Beogradu za nekoliko meseci prodato 35.000 električnih trotineta\nU Srbiji je samo u Beogradu za nekoliko meseci prodato 35.000 električnih trotineta. Liste čekanja za kupovinu na kredit su duge i po nekoliko meseci, prenosi Radio Televizija Srbije (RTS).\nStručnjaci upozoravaju da ne treba zabranjivati ovakav ekološki transport, ali i da se moraju uvesti pravila zbog tolike masovnosti električnih trotineta, piše RTS.\n„Prvo moramo uvesti potpunu pravnu normativu koja će jasno definisati ko i pod kojim uslovima može upravljati trotinetima, pa onda i šta trotinet mora da ispunjava – od tehničke opreme do uslova i možda najvažniju stvar gde se sve mogu voziti trotineti i u koje vreme“, kaže Milan Vujanić iz Komiteta za bezbednost saobraćaja.\nPostavlja se i pitanje ko u slučaju nesreće ili povreda snosi odgovornost, ko plaća odštetu ako, na primer, trotinetom teže povredi pešaka.\nZa sada u Srbiji nije bilo težih udesa u kojima je učestvovao trotinet, ali zakonsko rešenje je neophodno jer, pored sigurnosti onih koji voze, treba paziti i na sigurnost ostalih učesnika u saobraćaju, kažu stručnjaci.\nNovosađanka peticijom traži izmene zakona i zabranu za maloletnike\nFoto: Brett Sayles from Pexels\nJedna Novosađanka peticijom traži izmene zakona i zabranu električnih trotineta za maloletnike zbog lošeg iskustva tokom vožnje bicikla sa ćerkom, javio je N1.\nElektrični trotineti razvijaju brzinu od 15 do 40 kilometara na sat, a za sada nema pravila kuda smeju da se kreću, niti ko njima može da upravlja.\nOgraničenja su uvele različite evropske zemlje. U Parizu su ograničili njihov broj, u Belgiji mesta gde će biti dozvoljeno parkiranje, dok su u Nemačkoj i Holandiji pooštrena pravila po pitanju brzine i starosne granice vozača.\nIzmene Zakona o saobraćaju koje bi trebalo da regulišu ovu oblast su u toku, a iz Agencije za bezbednost saobraćaja primenu novih pravila najavili su za sledeću godinu. Za sada postoje samo preporuke Agencije, koje kažu da električni trotineti ne bi trebalo da se kreću brzinom većom od hoda pešaka ako se kreću trotoarom.\nUkoliko idu brže od šest kilometara na sat, treba da voze biciklističkim stazama.\nTagovi: Beograd, električni trotineti\nPočetna » Vesti » Mobilnost » Samo u Beogradu za nekoliko meseci prodato 35.000 električnih trotineta\nPeđa / 19.08.2019.\nU kom članu Zakona stoji da biciklista treba da nosi svetloodbojni prsluk?\nEUKI raspisala 5. poziv za finansiranje prekograničnih klimatskih projekata\n01 December 2020 - Evropska klimatska inicijativa – EUKI peti put je pozvala civilno društvo, vlasti i obrazovne ustanove da prikažu prekogranične klimatske projekte


Moraju se ispuniti preduslovi - Rukiqi: Ekonomski oporavak teško prije 2022. | Info-ks.net\nMoraju se ispuniti preduslovi Rukiqi: Ekonomski oporavak teško prije 2022.\nPredsjednik Privredne komore Kosova Berat Rukiqi rekao je da se uskoro očekuje finalizacija planova za sve aktivnosti koje će doprineti ekonomskom oporavku Kosova, ocjenjujući da je još uvijek rano precizirati kako će taj oporavak i teći u praksi, prenosi Koha.\nRukiqi je istakao da o koracima koji će doprineti ekonomskom oporavku još uvijek nije moguće razgovarati, zbog neizvesnosti sa procesom vakcinacije koja je jedini način da se Kosovo izbori sa koronavirusom.\n"Svaka preduzeta radnja usmjerena je na saniranje kratkoročnih posljedica. Kada su kompanije u opasnosti, to su i radnici. Zainteresovani smo za intervencije, kako niko ne bi izašao sa nepopravljivim posljedicama pandemije", rekao je Rukiqi.\nIstakao je i da se ne može govoriti o ekonomskom rastu, ukoliko se prije toga ne stabilizuje ekonomija.\nPrema njegovim riječima, najoptimističnija prognoza da će Kosovo imati ekonomski rast od 4,4 odsto, ne može se očekivati prije 2022. godine.\n"Ovo ima neke preduslove koji se prije toga moraju ispuniti, jer ne zaboravite imali smo pad od više od šest odsto. Ovo je bio najveći ekonomski pad od rata", rekao je Rukiqi.\nPrema njegovim riječima, Vlada treba da spreči bankrot preduzeća, dodajući da su potrebne konkretne mjere koje bi osigurale da do toga ne dođe.\nBerat RukiqiEkonomski oporavak\nZbog ekonomske krize Rukiqi: Očekuje se najveća inflacija u poslijeratnij historiji


Brnabić: Ispunili smo obećanje dato Vojvođanima – RTV SUNCE Arandjelovac\nHome » Srbija » Brnabić: Ispunili smo obećanje dato Vojvođanima\nBrnabić: Ispunili smo obećanje dato Vojvođanima\nU poslednje dve godine u obnovu javnih objekata u Vojvodini uloženo je 1,8 milijardi dinara, izjavila je danas u Novom Sadu premijerka Srbije Ana Brnabić.\nOna je istakla da je time ispunjeno obećanje dato Vojvođanima pre dve godine.\nOna je na konferenciji za novinare posle zajedničke sednice vlada Srbije i Vojvodine precizirala da je vrednost do sada izvedenih radova 994 miliona dinara, a vrednost radova koji su u toku 807 miliona dinara.\nBrnabićeva je rekla da je pre dve godine, kada je održana prva sednica dve vlade, dok je premijer bio sadašnji predsednik Srbije Aleksandar Vučić, vlada obećala da će uložiti 1,8 milijardi dinara.\n“To je bio veliki projekat. Kada sam pogledala izveštaje, vidim da je ono što je obećano i ispunjeno”, rekla je srpska premijerka.\nPredsednica Vlade Srbije Ana Brnabić izjavila je danas da bi izgradnja prve deonice Fruškogorskog koridora mogla da počne naredne godine. “Imamo radnu grupu, razgovaramo sa potencijalnim finansijerima i izvođačima, projektovanje je u toku, i nadam se da ćemo u izgradnju makar jedne deonice krenuti u tokom 2019. godine”, rekla je Brnabić u novinarima u Novom Sadu.\nOna je najavila da su u pripremi projekti vredni još 1,2 milijarde dinara, i to bez opštih bolnica, jer će se u bolnice ulagati kroz program “Milijardu evra za zdravstvio”.\n“Ne teoretišemo previse o politici i kako bi trabalo da izgleda saradnja, već radimo i svaki dan pokušavamo da implementiramo projekte koji su dogovoreni”, rekla je Ana Brnabić.\nIstakla je, takođe, da je važno da je sednica održana sada kada vlada završava budžet, koji će uputiti Skupštini Srbije, jer je važno da se vidi šta je urađeno do sada, a šta bi trebalo i moralo da naredne godine bude finansirano iz budžeta.\nPrevious: Ponovo povređen radnik, pao sa zgrade!\nNext: Blumberg: Vučić odlučan da uđe u istoriju


Vulin: Dok je Vučić predsednik Srpska će imati podršku Srbije - Društvo - Dnevni list Danas\nPočetna » Društvo » Vulin: Dok je Vučić predsednik Srpska će imati podršku Srbije\nBanjalučkom "Kosmosu" 100 miliona dinara od Ministarstva odbrane Srbije\nVulin: Dok je Vučić predsednik Srpska će imati podršku Srbije\nDanas Online18.06.2018. 13:21\nUlaganje značajnih napora u zajedničku ekonomsku saradnju Srbije i Republike Srpske u skladu sa preporukama predsednika Aleksandra Vučića, poruka je današnjeg sastanka ministra odbrane Aleksandra Vulina i predsednika Republike Srpske Milorada Dodika u Banjaluci.\nOni su potom prisustvovali potpisivanju Ugovora o pružanju usluga generalnog remonta opravke i verifikacije raketnih sistema u preduzeću za remont radarskih, raketnih i računarskih sistema „Kosmos“. Ministar Vulin je poručio da, kao što je dogovoreno na sastanku između predsednika Vučića i predsednika Dodika, će Republika Srbija učiniti značajne napore da u ekonomskom smislu osnaži i pomogne Republiku Srpse.\n– Evo, već vidite i prve rezultate. Mi smo na sporazumu sa „Kosmosom“ dosta dugo radili, ali nakon sastanka dva predsednika smo to ubrzali i sada vidite konkretan rezultat. „Kosmos“ može da računa u ovom trenutku na 100 miliona dinara od strane Ministarstva odbrane, a ukupno, do današnjeg dana, u skladu sa naređenjem vrhovnog komandanta Vojske Republike Srbije Aleksandra Vučića i dogovora sa predsednikom Republike Srpske, Ministarstvo odbrane je obezbedilo 850 miliona dinara za različite potrebe preduzeća odbrambene industrije Republike Srpske, odnosno za remont naših tenkovskih motora, naših avionskih motora i evo, sada sporazum koji se potpisuje sa „Kosmosom“, rekao je ministar odbrane.\nOn je istakao da dok god je na čelu Republike Srbije Aleksandar Vučić, Republika Srpska može s punim pravom računati da ima punu podršku Republike Srbije i da će naši ekonomski, politički i diplomatskih kapaciteti uvek biti na raspolaganju Republici Srpskoj, njenom rukovodstvu i njenom narodu.\nPrema rečima Dodika sporazum je primer kontinuiteta dobre saradnje.\n– Imamo i dobar ugovor sa „Palama“, sa „Orlom“ i sa svim tim preduzećima. Naša obostrana namera je da to pojačamo u narednom periodu, da pokušamo za ovaj deo naše industrije koji je znatno devastiran kroz intervencionizam međunarodnog faktora, koji je doveo do toga da se napravio potpuni debalans u Bosni i Hercegovini, a gde je na strani Federacije ostalo veoma funkcionalnih šest fabrika oružja i municije, a u Republici Srpskoj je to sve devastirano. Mi pokušavamo, ne iz konkurentskog razloga, nego iz komercijalnog razloga, da podignemo određene vrste proizvodnje i tu imamo podršku Ministarstva odbrane Republike Srbije i ministra koji daje značajne napore u tom pogledu, rekao je Dodik .On je izrazio zahvalnost i zadovoljstvo dobrom saradnjom sa Republikom Srbijom.\n– Postoji energija koju je unelo rukovodstvo Srbije, na čelu sa predsednikom Vučićem. Energija i dobra saradnja oseća se u kontinuitetu, poručio je predsednik Republike Srpske.\nMinistar industrije, energetike i rudarstva Republike Srpske Petar Đokić istakao je da je potpisan značajan ugovor i zahvalio ministru Vulinu na njegovom ličnom doprinosu za uspostavljanje dobrih odnosa.\n– Započeli smo sveopštu saradnju u sektoru namenske industrije između više preduzeća iz Republike Srpske i Ministarstva odbrane Srbije. Razvoj je vidljiv u tome što postoje već zaključeni ugovori i planovi i sa drugim preduzećima. U svakoj od fabrika namenske u Republici Srpskoj odvija se određeni oblik proizvodnje zahvaljujući sporazumu o saradnji koji je potpisan sa Ministarstvom odbrane Srbije. Veoma sam zadovoljan što smo zajedno prepoznali da ova saradnja može biti od velikog značaja za ukupan ekonomski razvoj Republike Srpske i Srbije i nastavićemo dalje da radimo na tome. Od velikog je značaja strateška saradnja sa Srbijom. Narodna Skupština je usvojila obavezu da uradimo strategiju razvoja namenske industrije Republike Srpske, a nju ćemo isključivo raditi u saradnji sa Vladom Republike Srbije, odnosno Ministarstvom odbrane, i to će biti novi kolosek saradnje koja će se odvijati u narednom periodu, poručio je ministar Đokić.\nNačelnik Uprave za logistiku Generalštaba Vojske Srbije brigadni general Željko Ninković rekao je da je ovo prvi zajednički zadatak većeg obima.\n– Ovo je značajan ugovor, jer kontinuitet koji ćemo uspostaviti je nešto što obezbeđuje našoj vojsci da odgovori svojim obavezama, a značajan je i za „Kosmos“, jer će se na ovaj način značajnije baviti svojom osnovnom delatnošću.\nDirektor „Kosmosa“ Dušan Vještica naglasio je da je današnji ugovor samo jedan u nizu i da će ih u budućnosti biti više.\n– Otvaranjem ovog strateškog posla koji daje novu dimenziju remontnom zavodu „Kosmos“ mi svakako imamo potrebe za novim zapošljavanjem. Kada se ovaj proces realizuje i omasovi mi očekujemo novih 40 do 50 zaposlenih u preduzeću, samo zahvaljujući projektima sa Ministarstvom odbrane Srbije, rekao je Vještica.\nAleksandar VulinMilorad Dodikpomoc republici srpskojpotpisivanje ugovora\nJedno reagovanje na “Vulin: Dok je Vučić predsednik Srpska će imati podršku Srbije”\n18. juna 2018. u 19.43\nSrbija ce uvek pruzati podrsku Republici Srpskoj.


Rodno budžetiranje obuhvata postupke koji se odnose na: 1. rodna analiza budžeta – analiza budžeta kako bu se utvrdilo na koji način i u kom obimu se budžetskim novcem zadovljavaju potrebe žena i muškaraca. Ovom analizom dobijemo odgovor na pitanje da li žene i muškarci jednako odlučuju i da li imaju jednak pristup resursima. 2. praćenje uticaja potrošnje budžetskih sredstava na zadovoljenje potreba žena i muškaraca. Ako za primer uzmemo recimo sredstva za podsticaj samozapošljavanja, neophodno je utvrditi da li je prilikom raspodele ovih sredstava obogućeno da ona budu jednako dostupna muškarcima I ženama.\n3. identifikaciju potreba i žena i muškaraca i uzimanje u obziri jednih i drugih prilikom planiranja budžeta. Važan korak u ovom procesu jeste uključivanje žena u budžetski proces. Rodno budžetiranje je deo redovnog budžetskog procesa, a ne neki specifičan odvojen proces. Zapravo se redovan budžetski proces se kroz niz aktivnosti kao što su istraživanje, zagovaranje, monitoring, rad na podizanju svesti građana i građanki i njihovom uključivanju u budžetski process, učini dostupnim i ženama i muškarcima, tako da se prilikom izrade budžeta identifikuju i uzimaju se u obzir potrebe i očekivanja i žena i muškaraca.\nJedan od najvećih problema primene rodnog budžetiranja u praksi je to što su građani veoma malo informisani o budžetskom procesu u celini, o tome kako nastaje budžet i na koji način oni mogu da utiču na raspodelu sredstava u budžetu. Kada se pomene rodno budžetiranje obično se pomisli da je reč o obezbeđivanju posebnih privilegija za žene.\nŠto se tiče rodnog budžetiranja u Srbiji, ono još uvek nije zaživelo, ali se može očekivati da sa uvođenjem programskog budžeta koji je orjentisan na konkretno postignute rezultate, a koje je planirano od 2015. godine, bude olakšano i uvođenje rodnog budžetiranja.


Bivši supružnici su naveli da su se dogovorili da se decidno drže dogovora koji je napravljen prilikom njihovog sporazumnog razvoda, pre svega da ravnopravno podižu decu.\n"To je razlog što smo rešili da stavimo tačku na sve spekulacije o našem privatnom životu. Kao i svi savesni roditelji koji su posvećeni svojoj deci, i kao zreli i ozbiljni ljudi, naš zajednički interes i uloga je da svu svoju ljubav i pažnju koju imamo ubuduće posvetimo našoj deci, i da sve svoje napore uložimo u njihovo zdravo i normalno odrastanje", naveli su oni.\nMarija i Siniša Mali iz srećnijih vremena\nUputili su molbu javnosti i medijima da imaju obzira prema njihovoj odluci, pre i iznad svega zbog njihove dece.\n"Obaveštavamo javnost da su sve buduće informacije, vesti ili izjave lažne ili neistinite, jer je naša zajednička odluka da nikada više u javnosti ne govorimo o našem privatnom životu", ističu u saopštenju koje su oboje potpisali.\nMarija i Siniša Mali naveli su i da su poslednji meseci posle razvoda bili "teški i bolni", pre svega za njihovo troje dece.\n"Iako smo se trudili da tokom braka sve naše bračne probleme čuvamo od očiju onih koji su nam najvažniji u životu, a to su naša deca, u medijima su, i našom krivicom, isplivali detalji iz zajedničkog života koji nikako nisu smeli da budu predmet javnog procenjivanja. Svesni smo da smo za to oboje podjednako krivi, i u tome se u potpunosti slažemo", naveli su Marija i Siniša Mali.


Stanivuković nezadovoljan minutažom na RTRS-u: Grad Banjaluka ulaže prigovor RAK-u | BL Portal\nStanivuković nezadovoljan minutažom na RTRS-u: Grad Banjaluka ulaže prigovor RAK-u\n7. Oktobra 2021. 17:10\nGrad Banjaluka ulaže prigovor Regulatornoj agenciji za komunikacije BiH zbog netačnog, jednostranog i tendencioznog izvještavanja o aktivnostima gradonačelnika i Gradske uprave Grada Banjaluka, saopšteno je iz Gradske uprave.\nIstiče se da Javni servis krši Zakon o Radio-televiziji Republike Srpske, u kome se navodi da „program RTRS služi interesu javnosti i mora biti u skladu sa profesionalnim standardima i propisima i pravilima Regulatorne agencije za komunikacije“.\n“Zbog dvostrukih aršina uređivačke politike javnog servisa, građani Banjaluke onemogućeni su da dobiju informacije o besplatnim udžbenicima, nižim cijenama prevoza, olakšicama za višečlane porodice i penzionere, kao i mnogim drugim važnim događajima iz svih oblasti”, navode iz Gradske uprave.\nDodaju da po prvi put u istoriji Banjaluke na RTRS-u nije bilo uživo prenosa svečanih akademija povodom Dana Grada – 22. aprila i Kočićevog zbora.\n“Time nije skrajnut samo prvi čovjek najvećeg grada Republike Srpske, već i mnogobrojni stvaraoci čiji su kreativni sadržaji zaslužili da budu dio direktnog prenosa na RTRS-u. Kršenjem zakona Radio–televizija Republike Sprkse nanosi štetu, ne samo gradonačelniku Drašku Stanivukoviću i zaposlenima u Gradskoj upravi, nego cijeloj Republici Srpskoj. Predstavljajući javnosti lažnu sliku o najvećem gradu Republike Srpske, javni servis pokušava da umanji značaj Banjaluke kao regionalnog centra i da je izbriše sa mape razvijenih gradova”, ističu u saopštenju.\nNavode da je Grad Banjaluka u više navrata pokušao je da ostvari saradnju sa javnim servisom ukazujući na važnost događaja, pozivajući se na zakone koji ih obavezuju, ali da se rukovodstvo RTRS-a svaki put oglušilo na to, kao i da su desetine mejlova iz Gradske uprave upućnih na adresu RTRS-a, ostali bez ikakvog odgovora.\n“Javni servis prvi put u istoriji Banjaluke, najveći grad Republike Srpske stavlja uvijek u negativan kontekst, minimizira legitimno izabranog gradonačelnika, sve zaposlene u Gradskoj upravi, kao i njihov rad. Brojni su značajni društveni, kulturni, sportski događaji u Banjaluci, o kojima se nije izvještavalo ni sekunda na RTRS-u, a koji su svojim radom i te kako zaslužili da javnost za njih zna”, saopštavaju iz Gradske urpave.\nNavode da se, za razliku od predsjednika Skupštine Grada Banjaluka, sva zastupljenost gradonačelnika na javnom servisu svela se na 8 minuta gostovanja u Banjalučkoj panorami i dva intervjua u autorskoj emisiji Mate Đakovića.\n“Grad Banjaluka ne želi da utiče na uređivačku politiku RTRS-a, cijeneći rad čestitih i profesionalnig novinara i urednika, kojih na javnom servisu i te kako ima. Namjera nam je da skrenemo pažnju na nekorektan i nedobronamjeran pristup javnog servisa o izvještavanju o dešavanjima u Banjaluci”, navode u saopštenju.\nOsim Regulatornoj agenciji za komunikacije, prigovori na rad javnog servisa biće upućeni i predsjedniku Narodne skupštine Republike Srpske koja donosi Zakon o javnom servisu, udruženjima novinara Republike Srpske i Bosne i Hercegovine, kao i Vijeću za štampu i onlajn medije.\n“Grad Banjaluka je zahvalan svim profesionalim novinarima i snimateljima RTRS –a koji uprkos jednostranoj uređivačkoj politici pokušavaju da izvještavaju objektivno i čuvaju ugled Radio-televizije Republike Srpske za koju svi građani plaćaju pretplatu”, poručuju iz Gradske uprave.\nTags: Grad Banjaluka, prigovor, RTRS\nKorona bilans u Crnoj Gori: Na virus pozitivne još 444 osobe, do sada umrle 1.972 osobe\nLjudi dobrog srca su tu oko nas: Anonimno uplatila 15.000 evra za liječenje dječaka BiH\n“Jugo” juri po putu! Divljao za volanom sa 2,39 promila alkohola, policija uradila svoje\n8. Decembra 2021. 20:35\nPorede ga sa Tomom Kruzom: Mladić iz pratnje američkog predsjednika “mamac za žene”\n8. Decembra 2021. 20:31\nAukcijske prodaje haljina: Donatorsko veče za porodice sa problemom steriliteta u Banjaluci\n8. Decembra 2021. 20:25\n“Obraz nije na prodaju”: Toni Cetinski prijeti otkazivanjem koncerta zbog kovid potvrda\n8. Decembra 2021. 20:20\nProgovorila! Biljana Plavšić otkrila zašto je udarila Karadžića i šta je tražila od Arkana\n8. Decembra 2021. 20:15\nPrijedor bira novog gradonačelnika! Predojević pozvao sugrađane da izađu na izbore\n8. Decembra 2021. 20:10\nZatvaraju se škole i restorani: Ponovo oštrije mjere radi sprečavanja širenja opake korone\n8. Decembra 2021. 20:05\nDoboj “u novom ruhu”: Zasađeno 50.000 tulipana – poklon slovenačke opštine Celje\n8. Decembra 2021. 20:01\n8. Decembra 2021. 10:41\nUsvojen rebalans budžeta Banjaluke: Stanivuković nije krio oduševljenje VIDEO\nPolicajka ubila muškarca: Greškom uzela pištolj umjesto elektrošokera VIDEO\n8. Decembra 2021. 9:16\nSaobraćajka kod Banjaluke: U udesu učestvovalo više vozila, ima i povrijeđenih\n8. Decembra 2021. 13:51\n“Palo” 19 osoba: Poznata imena uhapšenih u akciji MUP-a Srpske i SIPA FOTO\n8. Decembra 2021. 9:29\n“US ne izlazi iz skupštinske većine”: Stanić tvrdi da nije bilo razloga da glasaju protiv rebalansa\n8. Decembra 2021. 15:48\nHapšenja u Srpskoj: Pogledajte kako izgleda upad žandarmerije na jednu od lokacija VIDEO\n8. Decembra 2021. 13:43\nMUP Srpske i SIPA hapse od jutra: Za sada iza rešetaka 19 osoba u akciji “Storidž 2”\n8. Decembra 2021. 8:31\nPrvi korak: U banjalučkom naselju Ramići zasađen voćnjak za potrebe javne kuhinje\n8. Decembra 2021. 18:08\nEletrokrajina donosi “mrak”: Jedno naselje i nekoliko ulica sutra neće imati struje u Banjaluci\n8. Decembra 2021. 17:30\nGorio kontejner u Banjaluci: Vatrogasci izašli na teren VIDEO\n8. Decembra 2021. 14:00\nNastavljena sjednica Skupštine grada: Begić i Ujedinjena Srpska obezbijedili kvorum\n8. Decembra 2021. 13:05\nAustrijanci zainteresovani za “Depot”: Firma „Kelag“ želi proizvoditi struju iz otpada u Banjaluci\n8. Decembra 2021. 12:56


Da li ste znali da Beograd ima Hitnu pomoć za kućne ljubimce? - Smedia\nDa li ste znali da Beograd ima Hitnu pomoć za kućne ljubimce?\n29.09.2017 | 18:29\nJKP „Veterina Beograd“ ima službu Hitne pomoći za životinje već pet godina. Veterinarska pomoć pruža se pre svega napuštenim životinjama, ali i onim vlasničkim kojima je neophodna hitna intervencija.\n– Radno vreme Hitne pomoći je od 8 do 20 časova radnim danima, a vikendom od 8 do 16 časova....


ZLATNA PLAKETA OPŠTINI STARI GRAD – Stari grad\nStari grad » Vesti » ZLATNA PLAKETA OPŠTINI STARI GRAD\nZLATNA PLAKETA OPŠTINI STARI GRAD\nNa svečanosti povodom 84. rođendana Vazduhoplovne akademije, koja je u ponedeljak uveče održana u Aeroklubu, predsednici opštine Stari grad Mirjani Božidarević uručena je zlatna plaketa za značajan doprinos u ostvarivanju ciljeva ove škole i podizanju njenog ugleda. Opština Stari grad je u proteklih sedam godina uložila više od 30 miliona dinara za sređivanje Vazduhoplovne akademije. Radovi su izvedeni na rekonstrukciji krova, uređenju fiskulturne sale, sanaciji temelja i sanitarnih čvorova. Uz pomoć opštine u školi su urađeni i građevinsko-zanatski radovi, sređena je fasada, a učionice, kabineti i hodnici su okrečeni.\nDirektor Vazduhoplovne akademije mr Goran Cvijović naglasio je da je škola u svojoj istoriji imala uspone i padove, ali da se nada da ćemo biti svedoci ostvarenja ciljeva koji će je uvrstiti u rang svetski uglednih vazduhoplovnih akademija. Prisutnima, među kojima su bili i predstavnici Beogradskog univerziteta i diplomatskog kora, prikazan je istorijat akademije, koja se od 2005. godine do osnivanja Vazduhoplovne akademije dve godine kasnije zvala „Vazduhoplovno-tehnička škola“, a do tada je bila poznata pod nazivom Tehnička škola „Petar Drapšin“.\nZlatna plaketa za doprinos u radu škole uručena je i Bogoljubu Lazareviću, pomoćniku ministra prosvete za srednje obrazovanje, kao i predstavnicima kompanija „Jat ervejz“ i „Jat tehnika“. Zlatne značke dobili su Milan Majstorović, član Opštinskog veća Starog grada, potpukovnik Zoran Starčević, načelnik Muzeja jugoslovenskog ratnog vazduhoplovstva, Bojan Ristić, šef odseka za srednje obrazovanje Ministarstva prosvete i Radovan Živković, savetnik u tom ministarstvu.\nPrevious PostPrevious POSETA GRADSKOM ZAVODU ZA PLUĆNE BOLESTI I DEČJOJ KLINICI U TIRŠOVOJ\nNext PostNext POMOĆ KULTURI


Izvor fotografije: Predrag Marković\nU periodu od 7. do 27. jula 2020. godine - Agencije za promet nekretninama “House nekretnine”, je sprovela online istraživanje, metodom ankete, o zadovoljstvu porodičnim životom u Novom Sadu. Postavljana su pitanja o trenutnoj i idealnoj lokaciji za život u našem gradu. Ispitanici su se izjašnjavali o idealnoj spratnosti, veličini stana kao i nekim pratećim stvarima koje utiču na kvalitet života. Anketa je sprovedena sa ciljem da se unapredi ponuda ali i komunikacija prema klijentima – kako onima koji traže stan tako i onima koji izdaju nekretnine.\nU anketi je učestvovalo 62% žena i 38% muškaraca\nRezultat pripisujemo spremnosti ispitanica da istražuju internet stranice i oglase za izdavanje/kupovinu nekretnina, kao i raspoloženje da učestvuju u istraživanjima putem online portala.\nDominatan raspon godina u anketi: od 31 do 50 godina starosti – 76%\nDominacija starosne grupe između 31 i 50 godina je pre svega zbog pripadnosti radno sposobnom stanovništvu, onom koje je najviše zainteresovano za temu nekretnina, ali i korišćenju interneta, kao i društvenih mreža u svom svakodnevnom životu. Zbog toga je najveći broj odgovora na upitnik upravo ove starosnа grupa.\nDruge kategorije uzorka zadovoljile su kriteriume za stratifikovanje uzorka: broj članova domaćinsta, sa ili bez dece, u kom delu grada se trenutno živi. U odgovorima na navedena pitanje nije uočena neka tendencija koja bi bila predmet analize osim gore navedenih.\n1. Koji je po vama deo Novog Sada idealan za porodično stanovanje?\nIspitanici su pojedinačno najčešće birali Novo Naselje koje u ukupnom skoru zauzima 22%, sledi Sremska Kamenica sa 11%, zatim Liman 1 i Petrovaradin sa 9%. Pogledajte ponudu stanova HAUS nekretnine na Novom naselju>>>\nAko se Liman analiza kao jedna celina (zbirno: Liman 1, 2, 3 i 4) onda je to najpoželjniji deo Novog Sada za život sa učešćem od 24% u ukupnom rezultatu. Približno polovina ispitanika izabrala je Novo Naselje i Liman kao idealno mesto za život.\nPogledajte ponudu stanova HAUS nekretnine na Limanu >>>\nAnketa je u delu uzorka imala pitanje gde ispitanici trenutno žive? Ukrštanjem tih rezultata i odgovora na pitanje koji je deo grada idealan za život došlo se do rezultata: skoro 60% anketiranih Novosađana živi na lokaciji koju je prepoznalo kao idealan deo grada za život.\n2. Željena spratnost\nKao idealnu spratnost ispitanici su izabrali drugi sprat, gde je više od polovina izabralo ovo kao odgovor.\n3. Broj soba u stanu\nIspitanicu su prepoznali dvosoban i četvorosoban stan kao idealne za stanovanje. Učešće ova dva odgovora u ukupnom rezultatu je tačno 2/3 anketiranih.\n4. Dodatne pogodnosti u stanu\nKao dominantnu potrebu iz kategorije „dodatne pogodnosti“ ispitanici su prepoznali raspoloživost parkinga sa prisustvom odgovora od 32%. Miran kraj, bez saobraćaja je prepoznalo 27% ispitanika. Zanimljivo je da je kod ispitanika manje značajni preduslovi za izbor idealne nekretnine blizina radnog mesta, blizina vrtića, parka za pse, čak ni mesto za igranje dece.\nU odnosu na rezultate ankete možemo projektovati „foto robot idealnog stana“ prema Novosađanima: on se nalazi na Novom naselju ili na nekom od Limana. Najverovatnije se nalazi na drugom spratu i ima dve ili četiri sobe. Ima dovoljno mesta za parking u blizini, u mirnom kraju - malo je i sakriven od saobraćajne gužve.\nOdgovori su pokazali da je skoro 60% ispitanika mesto na kome trenutno stanuje izabralo i u kategoriji „idealan deo grada za porodično stanovanje“. Za sve ostale pogledajte ponudu na sajtu, možda pronađete vašu idealnu nekretninu >>>


Sjednica /Skupština KS danas o epidemiološkoj situaciji / Radio Sarajevo\n28. 09. 2021. u 07:33:00 Radiosarajevo.ba\nInformacija Kriznog štaba Ministarstva zdravstva Kantona Sarajevo o epidemiološkoj situaciji u Kantonu Sarajevo je jedna od tački dnevnog reda Skupštine KS koja je najavljena za danas sa početkom u 10 sati.\nPored toga, raspravljat će se i o Prijedlogi Odluke o odobravanju zaključenja Memoranduma o razvoju saradnje između Kantona Sarajevo (Bosna i Hercegovina) i Vlade Pokrajine Koruška (Pokrajina Koruška, Republika Austrija), te Prijedlogu odluke o izmjeni Odluke o izboru predsjedavajućih, zamjenika predsjedavajućih i članova stalnih radnih tijela Skupštine.\nPrijedlog Odluke kojom se Ministarstvu za boračka pitanja Kantona Sarajevo daje saglasnost da može pristupiti potpisivanju ugovora imovinsko-pravne prirode također će se naći na dnevnom redu.\nRaspravljat će se i o Izvještaju o radu Kantonalne uprave za inspekcijske poslove KS za 2019. godinu, zatim radu KJP "ZOI '84", Izvještaju u poslovanju TVSA te Kantonalnog centra za socijalni rad.\nPrijedlog Odluke o davanju saglasnosti na Program rada Javne ustanove Narodno pozorište Sarajevo sa finansijskim planom za 2021. godinu također je na današnjem dnevnom redu, ali i Prijedlog Odluke o davanju saglasnosti na Program rada Javne ustanove Muzej "Alija Izetbegović" sa finansijskim planom za 2021. godinu;\nTagovi: Skupština KS sjednica COVID-19


JADRAN preti da potopi delove HRVATSKE do 2050 | Skandalozno\nStručnjaci predviđaju da će do 2050. godine klimatske promene usled globalnog zagrevanja dovesti do ozbiljnog rasta mora u Dalmaciji, a šteta koja će nastati mogla bi da se meri u milijardama evra.\n– Poplavna dolina Kaštelanskog zaliva (uključuje Split, Trogir, Solin i Kaštela) danas se procenjuje na 5,4 kvadratna kilometra. Do 2050. godine to bi, uz najviši predviđeni rast nivoa mora od 31 centimetar, moglo biti 6,6 kvadratnih kilometara, a 2100. godine više od osam kilometara.\nPo broju stanovnika ugroženih poplavama Kaštelanski zaliv definitivno zauzima prvo mesto – kazala je Željka Škaričić, direktorka PAP/RAC – Regionalnog akcijskog centra Programa prioritetnih aktivnosti pri programu UN-a za životnu okolinu.\nU odnosu na današnji procenjeni broj od 2.900 ugroženih, u projekcijama i za 2050. i za 2100. godinu ugroženih bi, po najgorem scenariju, bilo 12.400, odnosno 14.200, dok bi se troškovi šteta u poplavnoj dolini Kaštelanskog zaliva s današnjih 2,5 miliona evra, u slučaju da se ništa ne preduzme u prilagođavanju klimatskim promenama, mogli popeti na 74, odnosno na čak 790 miliona evra godišnje na kraju veka, piše Slobodna Dalmacija.\n– I obala i voda u moru Sredozemlja, kao i Јadrana, desetinama godina su izloženi različitim snažnim štetnim pritiscima, uzrokovanim, među ostalim, preteranom urbanizacijom, izgradnjom uz obalu, zagađenjem, turizmom, opterećenjem prirodnih resursa, prvenstveno vodnih i možda pre svega nekoordinacijom među različitim sektorima, lokalnim, regionalnim i državnim telima i institucijama – napominje Škaričić.\nЈedno od najvećih opterećenja obale je urbanizacija, gradnja “prvi red do mora” od šezdesetih godina do danas broj stanovnika u Hrvatskoj narastao je za samo tri odsto, a sagrađeno je četiri, verovatno i pet puta više građevina nego što su zajedno izgradile sve prethodne generacije, rečeno je na predavanju.\nDemografske procene govore o daljem padu broja stanovnika u Hrvatskoj, ali prostorni planovi dopuštaju deseterostruko povećanje urbanizovanosti obale.\nProcene o povećanju urbanizacije uglavnom se odnose na zonu najbližu moru, onu koja je istovremeno zona najvećeg rizika povezanog s rastom nivoa mora.\n– Upravo u toj zoni u Kaštelima bi se, u svrhe sprečavanja podizanja nivoa mora, pod hitno trebalo krenuti s izgradnjom obalne infrastrukture – upozorio je Vedran Petrov, ekspert za obalno inženjerstvo.\nBudite prvi sa komentarom na članku "JADRAN preti da potopi delove HRVATSKE do 2050. godine: Šteta bi se merila MILIJARDAMA EVRA!"


Komandant američkih snaga u Iraku Dejvid Petreus rekao je početkom sedmice u svedočenju pred Kongresom da je povlačenje 30 hiljada vojnika najoptimalnija opcija.\n"Verujem da ćemo biti u stanju da reduciramo naše snage na nivo pre slanja pojačanja kao borbene brigade do sledećeg leta a da ne ugrozimo uspehe u ostvarivanju bezbednosti za šta smo se žestoko borili", kazao je Petreus.\nAmerička državna sekretarka Kondoliza Rajs ponovila je da Bela kuća vidi pomake u Iraku.\n"Sledeći korak da bismo učvrstili ono što smo ostvarili, kao i da nastavimo da stabilizijemo prilike, zatim prepustimo odgovornost uvežbanim iračkim trupama u uslovima poboljšane bezbednosti, koji će moći da garantuju mir i teritorijalni integritet Iraka, nakon čega bismo mogli da smanjimo broj američkih vojnika, jeste naš ključni interes", kazala je Kondoliza Rajs.\nU, kako se očekuje, 15. minutnom obraćanju iz Bele kuće predsednik Buš će saopštiti da razume duboke strepnje Amerikanaca i da je rešio da smanji američko vojno prisustvo, ali ne i da odustane od Iraka, On insistira da se u skladu sa uslovima na terenu mora dozvoliti smanjenje i da nepredviđeni događaji mogu izmeniti plan. Strategija povlačenja oštro je osporavana tokom kongresnog saslušanja o izveštaju generala Petreusa i američkog ambasadora u Iraku Rajana Krokera. Većinski demokrate traže da se do 2008. povuku skoro sve borbene trupe, a da uglavnom ostanu samo jedinice za obuku iračkih snaga. Senator Hilari Klinton, jedan od najvećih favorita za kandidata Demokrata za predsednika:\n"Hvaliti povlačenje trupa u ovom obimu je nalik zahvalnosti zato što sunce izutra izlazi", kazala je Hilari Klinton.\nMeđutim, Bela kuća se do sada nije previše obazirala na kritike Kongresa.\nPrema poslednjem istraživanju javnog mnjena, više od polovine Amerikanaca smatra da je rat u Iraku bio greška i ne veruje da slanje dodatnih trupa može da poboljša situaciju.


Moguće pomjeranje policijskog sata s početkom u 23 sata – Magazin Plus\nHome/-TopSLIDE/Moguće pomjeranje policijskog sata s početkom u 23 sata\nTokom sastanka premijera kantona sa premijerom FBIH Fadilom Novalićem, iz kantona je danas dat prijedlog da se ograničenje kretanja građana u FBiH s 21 sat pomjeri na 23 sata navečer do 5 sati ujutro.\nTakođer, Klub zastupnika SDA u Zastupničkom domu Parlamenta Federacije BiH uputio je danas Vladi FBiH i Kriznim štabu Federalnog ministarstva zdravstva inicijativu da razmotre mogućnost pomjeranja policijskog sata od 23 sata, odnosno da ograniče kretanje stanovništva na cijelom prostoru Federacije u vremenu od 23 sata navečer do 5 sati ujutro. U obrazloženju Klub SDA ističe da ovakvu inicijativu upućuju zbog nastupajućeg mjeseca ramazana, odnosno vjerskih potreba muslimana u tom periodu.\nIsti zahtjev stigao je i iz Vlade KS koje traži od Federacije FBiH odobrenje za pomjeranje policijskog sata sa 21:00 na 23:00 sata. U obrazloženju zahtjeva, kao razlog za pomjeranje policijskog sata, se navodi nastupanje mjeseca ramazana, kako bi vjernici mogli obaviti vjerske obrede.\nS obzirom da kantoni samo mogu donijeti ovakvu odluku, izvjesno je da će se makar u KS policijski sat pomjeriti sa 21 na 23 sata.